title: Deċiżjoni tal-Kummissjoni tad- 19 ta’ Lulju 2010 dwar finanzjament għas-sena 2010 ta' attivitajiet fil-qasam veterinarju relatati mal-politika ta' informazzjoni, mal-appoġġ lil organizzazzjonijiet internazzjonali, man-notifika tal-mard u mal-kompjuterizzazzjoni tal-proċeduri veterinarji tal-Unjoni Ewropea

text:
               21.7.2010

               MT

               Il-Ġurnal Uffiċjali tal-Unjoni Ewropea

               C 199/1

         DEĊIŻJONI TAL-KUMMISSJONI
   tad-19 ta’ Lulju 2010
   dwar finanzjament għas-sena 2010 ta' attivitajiet fil-qasam veterinarju relatati mal-politika ta' informazzjoni, mal-appoġġ lil organizzazzjonijiet internazzjonali, man-notifika tal-mard u mal-kompjuterizzazzjoni tal-proċeduri veterinarji tal-Unjoni Ewropea
   2010/C 199/01
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (1), u b’mod partikolari l-Artikoli 20, 23, 35(2) u 36(2) tagħha,
   Billi:

               (1)

               F’konformità mal-Artikolu 75 tar-Regolament Finanzjarju u l-Artikolu 90(1) tar-Regoli ta’ Implimentazzjoni, l-impenn ta’ nfiq mill-baġit tal-Unjoni Ewropea għandu jkollu qablu deċiżjoni finanzjarja li tistabbilixxi l-elementi essenzjali tal-azzjoni li tinvolvi l-infiq u għandha tiġi adottata mill-istituzzjoni jew l-awtoritajiet li l-poteri tagħhom ġew delegati mill-istituzzjoni.

               (2)

               Skont l-Artikolu 110 tar-Regolament Finanzjarju, għandu jkun adottat programm ta' ħidma annwali għall-għotjiet.

               (3)

               Huwa meħtieġ li jiġi stabbilit programm ta' ħidma għall-attivitajiet tal-Unjoni Ewropea fil-qasam veterinarju relatati mal-politika ta' informazzjoni, l-appoġġ għal organizzazzjonijiet internazzjonali, in-notifika tal-mard u l-kompjuterizzazzjoni tal-proċeduri veterinarji. Peress li l-programm ta' ħidma fl-annessi huwa qafas dettaljat biżżejjed fis-sens tal-Artikolu 90(2) u (3) tar-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjaru li jgħodd għall-baġit ġenerali tal-Komunitajiet Ewropej (2) (minn hawn ’il quddiem: “Regoli ta' Implimentazzjoni”), id-deċiżjoni preżenti tikkostitwixxi deċiżjoni ta' finanzjament għall-infiq previst fil-programm ta' ħidma għal għotjiet u akkwist.

               (4)

               L-Artikolu 19 tad-Deċiżjoni 2009/470/KE jiddikjara li l-Unjoni għandha tagħmel kontribuzzjoni finanzjarja għat-twaqqif ta’ politika ta’ informazzjoni fil-qasam tas-saħħa u l-benesseri tal-annimali u s-sikurezza fl-ikel fi prodotti li joriġinaw mill-annimali inkluż li jsiru studji neċessarji għat-tħejjija u l-iżvilupp ta’ leġiżlazzjoni fil-qasam tal-benesseri tal-annimali.

               (5)

               Il-Kummissjoni impenjat ruħha li tissottometti lill-Parlament Ewropew u lill-Kunsill rapporti dwar il-metodi varji ta' stordament għat-tjur (l-Artikolu 27(3) tar-Regolament tal-Kunsill (KE) Nru 1099/2009 tal-24 ta' Settembru 2009 dwar il-protezzjoni tal-annimali waqt il-qatla (3)), il-benesseri tal-annimali li jiġu ttrasportati u l-flussi tal-kummerċ ta' annimali ħajjin fl-Unjoni mkabbra (l-Artikolu 32 tar-Regolament tal-Kunsill (KE) Nru 1/2005 tat-22 ta' Diċembru 2004 dwar il-protezzjoni tal-annimali waqt it-trasport u operazzjonijiet relatati u li temenda d-Direttivi 64/432/KEE u 93/119/KE u r-Regolament (KE) Nru 1255/97 (4)) u l-influwenza tal-parametri ġenetiċi fuq defiċjenzi identifikati li jirriżultaw f'nuqqas ta' benesseri tat-tiġieġ (l-Artikolu 6(1) tad-Direttiva tal-Kunsill 2007/43/KE tat-28 ta' Ġunju 2007 li tistabbilixxi regoli minimi għall-protezzjoni tat-tiġieġ miżmuma għall-produzzjoni tal-laħam (5)).

               (6)

               Il-Kummissjoni impenjat ruħha biex ittejjeb l-informazzjoni tal-partijiet interessati u l-pubbliku inġenerali dwar l-istandards tal-benesseri tal-annimali mal-Pjan ta' Azzjoni Komunitarju dwar il-Benesseri tal-Annimali adottat fl-2006 (6).

               (7)

               Il-Kummissjoni impenjat ruħha li tippreżenta rapport lill-Parlament Ewropew u lill-Kunsill dwar il-klonazzjoni għall-produzzjoni tal-ikel sal-aħħar tal-2010. Ir-rapport se jikkunsidra l-aspetti kollha tal-klonazzjoni għall-produzzjoni tal-ikel fil-kuntest tal-leġiżlazzjoni eżistenti u se jenfasizza l-għażliet possibbli. Hi meħtieġa dejta dwar is-sitwazzjoni attwali tal-użu tat-teknoloġija u dwar l-effetti fuq is-saħħa u l-benesseri tal-annimali.

               (8)

               L-Unjoni għandha tisfrutta s-“Sena Dinjija Veterinarja 2011” biex tippromwovi l-politika tagħha dwar saħħet l-annimali u l-importanza tar-rwol tal-professjoni veterinarja fis-salvagwardja tas-saħħa pubblika, is-saħħa tal-annimali u l-benesseri tagħhom.

               (9)

               L-Artikolu 19 paragrafu (a)(i) tad-Deċiżjoni 2009/470/KE jipprevedi li l-Unjoni għandha tagħmel kontribuzzjoni finanzjarja għall-ġbir u l-ħażna ta' kull informazzjoni relatata mal-leġiżlazzjoni tal-Unjoni fil-qasam tas-saħħa tal-annimali, l-benesseri tagħhom u s-sigurtà fl-ikel f'prodotti li joriġinaw mill-annimali.

               (10)

               Hi meħtieġa kontribuzzjoni finanzjarja biex isir id-database interattiv ta' leġiżlazzjoni veterinarja (Vetlex) stabbilit mid-DĠ Tkabbir għall-Pajjiżi Kandidati, Pajjiżi Kandidati potenzjali u l-pajjiżi fl-inizjattiva Politika Ewropea tal-Viċinat disponibbli għall-Istati Membri.

               (11)

               Skont l-Artikolu 22 tad-Deċiżjoni 2009/470/KE, l-Unjoni għandha twettaq, jew tgħin lill-Istati Membri jew lill-organizzazzjonijiet internazzjonali biex iwettqu, il-miżuri tekniċi u xjentifiċi meħtieġa għall-iżvilupp ta' leġiżlazzjoni veterinarja tal-Unjoni u għall-iżvilupp ta’ edukazzjoni jew taħriġ veterinarju.

               (12)

               L-Organizzazzjoni Dinjija għas-Saħħa tal-Annimali (OIE) hija organizzazzjoni intergovernattiva responsabbli għat-titjib tas-saħħa tal-annimali madwar id-dinja. L-OIE se torganizza Konferenza Dinjija dwar il-Leġiżlazzjoni Veterinarji mis-6 sat-8 ta' Diċembru 2010. L-OIE wettqet l-ewwel studju fuq il-leġiżlazzjoni veterinarja, u għandha l-ħsieb li tkabbar id-diskussjoni mal-Membri kollha tagħha fil-Konferenza Dinjija. Hu importanti li l-approċċ tal-UE għal-leġiżlazzjoni veterinarja ikun kondiviż mal-pajjiżi membri kollha tal-OIE u li l-UE tappoġġja attivament din il-konferenza sabiex tippromwovi l-politika tal-Unjoni dwar is-saħħa tal-annimali f'dik l-okkażjoni.

               (13)

               Skont l-Artikolu 168(1)(c) tar-Regoli ta’ Implimentazzjoni, jistgħu jingħataw għotjiet mingħajr sejħa għal proposti fil-każ ta’ korpi b’monopolju de facto. Bħala entità li tfassal l-istandards skont il-Ftehim WTO/SPS, u bħala l-organizzazzjoni intergovernattiva responsabbli għat-titjib tas-saħħa tal-annimali madwar id-dinja, l-OIE għandha monopolju de facto fis-settur u b'hekk mhix meħtieġa sejħa għal proposti għall-UE biex tikkontribwixxi għall-organizzazzjoni tal-Konferenza Dinjija dwar Leġiżlazzjoni Veterinarja.

               (14)

               L-Artikolu 35(1) tad-Deċiżjoni 2009/470/KE jippermetti l-għajnuna finanzjarja tal-Unjoni għall-introduzzjoni ta' sistemi sabiex jiġu identifikati annimali u jkun notifikat il-mard.

               (15)

               Għandha tingħata kontribuzzjoni finanzjarja tal-Unjoni għall-amministrazzjoni u għat-titjib tas-Sistema ta' Notifika tal-Mard tal-Annimali (ADNS), ibbażata fuq id-Deċiżjoni tal-Kummissjoni 2005/176/KE tal-1 Marzu 2005 li twaqqaf l-għamla kkodifikata u l-kodiċi għan-notifika tal-mard tal-annimali skont id-Direttiva tal-Kunsill 82/894/KEE (7).

               (16)

               Il-Kummissjoni impenjat ruħha għat-titjib tal-preparazzjoni tal-UE kontra theddid maġġuri għas-saħħa tal-annimali inkluż it-tisħiħ tan-netwerk ta' reazzjoni rapida tal-Unjoni fil-Komunikazzjoni mill-Kummissjoni lill-Kunsill, lill-Parlament Ewropew, il-Kumitat Ekonomiku u Soċjali u lill-Kumitat tar-Reġjuni dwar Strateġija ġdida għas-Saħħa tal-Annimali għall-UE (2007-2013).

               (17)

               L-Artikolu 36 tad-Deċiżjoni 2009/470/KE jipprevedi kontribuzzjoni finanzjarja tal-Unjoni għal ċerti sistemi kompjuterizzati użati fil-kummerċ u l-importazzjonijiet ġewwa l-Unjoni.

               (18)

               Huwa meħtieġ li jibqgħu għaddejja l-kontribuzzjonijiet finanzjarji għall-ospitar, il-ġestjoni u l-manutenzjoni tas-sistema kompjuterizzata veterinarja integrata TRACES (“Trade Control and Expert System”) introdotta bid-Deċiżjoni tal-Kummissjoni 2003/24/KE tat-30 ta' Diċembru 2002 li tirrigwarda l-iżvilupp ta’ sistema veterinarja integrata u komputerizzata (8).

               (19)

               Din id-deċiżjoni ta’ finanzjament tista’ tkopri wkoll il-ħlas tal-imgħax dovut għal ħlas tard abbażi tal-Artikolu 83 tar-Regolament Finanzjarju u 106(5) tar-Regoli ta’ Implimentazzjoni.

               (20)

               Għall-applikazzjoni ta' din id-deċiżjoni, jixraq li jitfisser it-terminu “bidla sostanzjali”, fit-tifsira tal-Artikolu 90(4) tar-Regoli ta' Implimentazzjoni.

               (21)

               Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali.

         IDDEĊIDIET KIF ĠEJ:
   Artikolu 1
   Il-programm ta' ħidma annwali għall-implimentazzjoni tal-Artikoli 20, 23, 35(2) u 36(2) tad-Deċiżjoni 2009/470/KE, kif stipulat fl-Anness I u II, huwa b'dan adottat.
   Il-programm ta' ħidma jikkostitwixxi deċiżjoni ta’ finanzjament fit-tifsira tal-Artikolu 75 tar-Regolament Finanzjarju.
   Artikolu 2
   Il-kontribuzzjoni massima awtorizzata b’din id-Deċiżjoni għall-implimentazzjoni tal-Programm ġiet iffissata għal EUR 4 935 000 li għandhom jiġu ffinanzjati mil-linji tal-Baġit Ġenerali tal-Unjoni Ewropea għall-2010:

               —

               linja tal-baġit 17 04 02 01: EUR 4 935 000

         Dawn l-approprjazzjonijiet jistgħu jkopru wkoll l-imgħax dovut għal ħlas tard.
   Artikolu 3
   1.   L-uffiċjal awtorizzanti jista’ jadotta kwalunke bidliet għal din id-Deċiżjoni li ma jitqisux sostanzjali fi ħdan it-tifsira tal-Artikolu 90(4) tar-Regolament (KE, Euratom) Nru 2342/2002, skont il-prinċipji ta’ amministrazzjoni finanzjarja soda u tal-proporzjonalità.
   2.   Bidliet kumulattivi tal-allokazzjonijiet għall-azzjonijiet koperti mill-programm ta' ħidma li ma jaqbżux l-10 % tal-kontribuzzjoni massima prevista mill-Artikolu 2 ta' din id-Deċiżjoni ma għandhomx jitqiesu bħala sostanzjali fit-tifsira tal-Artikolu 90(4) tar-Regolament (KE, Euratom) Nru 2342/2002, sakemm dawn ma jaffettwawx b'mod sinifikanti n-natura u l-għan tal-programm ta' ħidma.

      Magħmul fi Brussell, id-19 ta’ Lulju 2010.

            Għall-Kummissjoni

         John DALLI

            Membru tal-Kummissjoni

      (1)  ĠU L 155, 18.6.2009, p. 30.

      (2)  ĠU L 357, 31.12.2002, p. 1.

      (3)  ĠU L 303, 18.11.2009, p. 1.

      (4)  ĠU L 3, 5.1.2005, p. 1.

      (5)  ĠU L 182, 12.7.2007, p. 19.

      (6)  COM(2006) 13 finali.

      (7)  ĠU L 59, 5.3.2005, p. 40.

      (8)  ĠU L 8, 14.1.2003, p. 44.

      ANNESS I

         Id-Deċiżjoni tal-Kunsill 2009/470/KE dwar in-nefqa fil-kamp veterinarju, u b’mod partikolari l-Artikoli 20, 23, 35(2) u 36(2) tagħha – Programm ta' Ħidma għall-2010

      1.1.   Introduzzjoni

      Dan il-programm jinkludi 8 miżuri ta’ implimentazzjoni għas-sena 2010. Abbażi tal-għanijiet mogħtija fid-Deċiżjoni tal-Kunsill 2009/470/KE tal-25 ta Mejju 2009 dwar in-nefqa fil-kamp veterinarju, id-distribuzzjoni tal-baġit u l-azzjonijiet ewlenin huma dawn li ġejjin:

                  —

                  għal għotjiet (implimentati f’maniġment ċentralizzat dirett) (1.2):

                              —

                              Kontribuzzjoni finanzjarja tal-Unjoni, għall-finanzjament ta’ Konferenza Dinjija dwar il-Leġiżlazzjoni Veterinarja, organizzata mill-OIE mis-6 sat-8 ta' Diċembru 2010, ta' EUR 200 000 li tikkostitwixxi kofinanzjament tal-Unjoni b’massimu ta’ 80 % tal-ispejjeż totali eliġibbli.

                  —

                  għas-sejħiet għall-offerti (implimentati f’maniġment ċentralizzat dirett) (1.3):

                              —

                              Użu tal-kuntratt ta' qafas għall-iżvilupp ta' għodda biex ikunu promossi kwistjonijiet marbuta mas-saħħa tal-annimali u l-prinċipji tal-Istrateġija tas-Saħħa tal-Annimali fil-qafas tal-kampanja ta' komunikazzjoni għas-“Sena Dinjija Veterinarja 2011” sa massimu ta' EUR 1 100 000.

                              —

                              Implimentazzjoni ta' sottodelegazzjoni trasversali mid-DĠ Saħħa u Konsumaturi lid-DĠ Tkabbir bi ftehim bil-miktub bejn żewġ DĠs skont l-Artikolu 7 tar-Regoli Interni, dwar kontribuzzjoni li tippermetti aċċess għad-database Vetlex għal amministraturi fl-Istati Membri sa massimu ta' EUR 75 000.

                              —

                              Użu ta' kuntratt ta' qafas għal studju biex tinġabar informazzjoni disponibbli dwar l-effetti tal-klonazzjoni fuq is-saħħa u l-benesseri tal-annimali tar-razzett sa massimu ta' EUR 50 000.

                              —

                              Użu ta' kuntratti ta' qafas għall-ospitar, il-manutenzjoni u l-iżvilupp tas-sistema veterinarja integrata u kompjuterizzata TRACES (Trade Control and Expert System) sa massimu ta' EUR 2 210 000.

                              —

                              L-użu ta’ kuntratt ta’ qafas għal studju, pubblikazzjonijiet u tixrid ta’ tagħrif għas-sapport tal-istrateġija dwar il-benesseri tal-annimali b’massimu ta’ EUR 600 000.

                              —

                              Użu ta' kuntratt qafas għal studju biex ikun valutat l-istat ta' tħejjija tal-UE kontra theddid maġġuri għas-saħħa tal-annimali u t-tisħiħ tan-netwerk ta' reazzjoni rapida tal-Unjoni fir-rigward ta' dak il-qasam sa massimu ta' EUR 200 000.

                              —

                              Użu ta' kuntratt ta' qafas għall-aġġornament tas-Sistema ta' Notifika għall-Mard tal-Annimali (ADNS) bit-titjib tekniku neċessarju sa massimu ta' EUR 500 000.

            1.2.   Għotjiet

      1.2.1.   Kontribuzzjoni finanzjarja tal-Unjoni għall-finanzjament tal-Konferenza Dinjija dwar il-Leġiżlazzjoni Veterinarja, organizzata mill-OIE mis-6 sat-8 ta' Diċembru 2010

      L-għotjiet għandhom jiġu koperti minn ftehim bil-miktub.
      BAŻI LEGALI
      L-Artikolu 23 tad-Deċiżjoni tal-Kunsill 2009/470/KE
      LINJA BAĠITARJA
      17 04 02 01
      GĦANIJIET LI JRIDU JIĠU SSODISFATI U RIŻULTATI PREVISTI
      L-OIE se torganizza Konferenza Dinjija dwar il-Leġiżlazzjoni Veterinarja mis-6 sat-8 ta' Diċembru 2010.
      Billi l-Organizzazzjoni Dinjija tas-Saħħa tal-Annimali (OIE) wettqet l-ewwel studju fuq il-leġiżlazzjoni veterinarja, u għandha l-ħsieb li tkabbar id-diskussjoni mal-Membri kollha tagħha fil-Konferenza Dinjija, hu importanti li l-approċċ tal-UE għal-leġiżlazzjoni veterinarja ikun kondiviż mal-pajjiżi membri kollha tal-OIE u li l-UE tappoġġja attivament din il-Konferenza.
      DESKRIZZJONI U GĦANIJIET TAL-MIŻURA TA’ IMPLIMENTAZZJONI
      Kontribuzzjoni finanzjarja tal-Unjoni għall-finanzjament tal-Konferenza Dinjija dwar il-Leġiżlazzjoni Veterinarja.
      IMPLIMENTAZZJONI
      Diretta ċentralizzata
      KONĊESSJONI DIRETTA: ART. 168.1.C
      AMMONT INDIKATTIV TAL-GĦOTJA
      EUR 200 000
      RATA MASSIMA POSSIBBLI TA’ KOFINANZJAMENT
      B’massimu ta’ 80 % tal-ispejjeż kollha eliġibbli marbuta mal-organizzazzjoni tal-Konferenza Dinjija.
      1.3.   Sejħa għall-offerti

      L-ammont baġitarju globali riżervat għall-kuntratti tas-sejħiet tal-offerti fl-2010 jammonta għal EUR 4 735 000.
      1.3.1.   Kampanja ta’ komunikazzjoni biex tippromwovi s-“Sena Veterinarja Dinjija 2011”

      BAŻI LEGALI
      L-Artikolu 20 tad-Deċiżjoni tal-Kunsill 2009/470/KE
      LINJA BAĠITARJA
      17 04 02 01
      NUMRU INDIKATTIV U TIPI TA’ KUNTRATTI PREVISTI
      Massimu ta’ erba’ kuntratti ta’ servizz
      SUĠĠETT TAL-KUNTRATTI PREVISTI
      Biex tiġi żviluppata l-kampanja ta' komunikazzjoni għas-“Sena Dinjija Veterinarja 2011” sabiex tkun promossa l-politika tal-Unjoni dwar is-Saħħa tal-Annimali matul dik is-sena inklużi azzjonijiet u għodod differenti ta' komunikazzjoni. Ara l-Anness II għal aktar dettalji.
      IMPLIMENTAZZJONI
      Diretta ċentralizzata
      PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAS-SEJĦA GĦALL-OFFERTI
      —
      KUNTRATT SPEĊIFIKU
      Konklużjoni ta’ mill-inqas erba’ kuntratti speċifiċi ta’ servizz (matul it-tieni kwart tal-2010) skont ir-referenza tal-kuntratt ta' qafas XXX (in-numru ta’ referenza jiddaħħal qabel l-adozzjoni)

      1.3.2.   Disponibbiltà ta' Vetlex lill-amministrazzjonijiet tal-Istati Membri kollha

      BAŻI LEGALI
      L-Artikolu 20 tad-Deċiżjoni tal-Kunsill 2009/470/KE
      LINJA BAĠITARJA
      17 04 02 01
      NUMRU INDIKATTIV U TIPI TA’ KUNTRATTI PREVISTI
      Implimentati minn sottodelegazzjoni trasversali mid-DĠ Saħħa u Konsumaturi lid-DĠ Tkabbir bi ftehim bil-miktub bejn iż-żewġ DĠs skont l-Artikolu 7 tar-Regoli Interni.
      SUĠĠETT TAL-KUNTRATTI PREVISTI (JEKK IKUN POSSIBBLI)
      Id-database Vetlex hu database eżistenti interattiv ta' kull leġiżlazzjoni veterinarja li fil-mument hi aċċessibbli għall-Pajjiżi Kandidati, Pajjiżi Kandidati potenzjali u l-pajjiżi fl-inizjattiva Politika Ewropea tal-Viċinat Dan jinżamm aġġornat fi żmien 24 siegħa mill-publikazzjoni ta' leġiżlazzjoni ġdida u fih il-versjonijiet ikkonsolidati tal-leġiżlazzjoni kkonċernata. Hu amministrat minn kumpannija minn barra permezz ta' kuntratt li għandha mad-DĠ Tkabbir.
      Il-fondi biex jitħallas dan ġejjin bħalissa mill-baġit tad-DĠ Tkabbir u għalhekk l-aċċess għad-database Vetlex ma jistax isir disponibbli għall-Istati Membri.
      Il-kontribuzzjoni prevista tippermetti li l-Vetlex isir disponibbli iktar għall-amministraturi fl-Istati Membri.
      IMPLIMENTAZZJONI
      —
      PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAS-SEJĦA GĦALL-OFFERTI
      Wara l-adozzjoni ta' din id-Deċiżjoni
      AMMONT INDIKATTIV TAS-SEJĦA GĦALL-OFFERTI
      EUR 75 000
      KUNTRATT SPEĊIFIKU
      Ftehim bil-miktub bejn id-DĠ SANCO u d-DĠ ELARG
      1.3.3.   Studju dwar l-effetti tal-klonazzjoni fuq is-saħħa u l-benesseri ta' annimali tar-razzett

      BAŻI LEGALI
      L-Artikolu 23 tad-Deċiżjoni tal-Kunsill 2009/470/KE
      LINJA BAĠITARJA
      17 04 02 01
      NUMRU INDIKATTIV U TIPI TA’ KUNTRATTI PREVISTI
      Kuntratt wieħed ta’ servizz (l-użu tal-kuntratti ta’ qafas eżistenti)
      SUĠĠETT TAL-KUNTRATTI PREVISTI (JEKK IKUN POSSIBBLI)
      Id-dejta tinġabar mill-effetti negattivi ta' din it-teknoloġija fuq l-annimali kklonati u l-ommijiet surrogati tagħhom. Isir ukoll paragun ma' teknoloġiji oħra, kif ukoll analiżi dwar il-potenzjal għal titjib tat-teknika.
      L-impatt tal-klonazzjoni fuq il-bijodiversità, programmi tat-tgħammir u l-bijosigurtà se jkunu wkoll suġġetti ta' studju.
      IMPLIMENTAZZJONI
      Diretta ċentralizzata
      PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAS-SEJĦA GĦALL-OFFERTI
      L-ewwel nofs tal-2010
      AMMONT INDIKATTIV TAS-SEJĦA GĦALL-OFFERTI
      EUR 50 000
      KUNTRATT SPEĊIFIKU
      Konklużjoni ta’ kuntratt wieħed ta’ servizz speċifiku (matul l-ewwel sitt xhur tal-2010) bir-referenza ta’ kuntratt ta’ qafas XXX (in-numru ta' referenza jiddaħħal qabel l-adozzjoni).
      1.3.4.   L-ospitar, il-ġestjoni, il-manutenzjoni u l-iżvilupp ulterjuri tas-sistema veterinarja integrata u kompjuterizzata TRACES (Trade Control and Expert System)

      BAŻI LEGALI
      L-Artikolu 36(2) tad-Deċiżjoni tal-Kunsill 2009/470/KE
      LINJA BAĠITARJA
      17 04 02 01
      NUMRU INDIKATTIV U TIPI TA’ KUNTRATTI PREVISTI
      Kuntratt wieħed ta’ servizz (l-użu tal-kuntratt ta’ qafas eżistenti)
      SUĠĠETT TAL-KUNTRATTI PREVISTI (JEKK IKUN POSSIBBLI)

                  —

                  EUR 1 935 000 għaż-żamma, għal-ġestjoni u l-manutenzjoni tas-sistema veterinarja integrata u kompjuterizzata TRACES (Trade Control and Expert System), għall-appoġġ loġistiku f'għajnuna lill-utenti TRACES, kontribuzzjoni għal servizzi ċentrali, komunikazzjoni, websajt, sigurtà u xiri (manutenzjoni u appoġġ) ta' liċenzi ta' software.

                  —

                  EUR 150 000 għall-iżvilupp u l-implimentazzjoni ta' pjattaforma informatika għal skambju ta' informazzjoni bejn id-databases ta' bovini nazzjonali, flimkien maċ-ċertifikazzjoni permezz ta' TRACES

                  —

                  EUR 125 000 għal studju biex ikunu anlizzati r-rekwiżiti tekniċi għall-implimentazzjoni ta' ċertifikazzjoni elettronika fi ħdan is-sistema TRACES u għall-analiżi tas-soluzzjoni eżistenti fir-rigward tal-firem elettroniċi fl-Istati Membri.

            IMPLIMENTAZZJONI
      Diretta ċentralizzata
      PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      —
      AMMONT INDIKATTIV TAS-SEJĦA GĦALL-OFFERTI
      EUR 2 210 000 (il-parti ta' EUR 140 M ESP DESIS I u II (Servizzi ta' żvilupp tal-IT mid-DIGIT))
      KUNTRATT SPEĊIFIKU
      Konklużjoni ta' diversi kuntratti ta' servizz speċifiċi (matul it-tielet kwart tal-2010) skont ir-referenzi tal-kuntratt ta' qafas DIGIT 05650, 05710, 05711, 05716, 06210, 06350.
      Konklużjoni ta' sejħa għal espressjoni ta' interess skont il-kodiċi 4-12 ippubblikata bir-referenza 2005/S 208-204587 (matul it-tielet kwart tal-2010)
      1.3.5.   Studji, pubblikazzjonijiet u disseminazzjoni ta' informazzjoni għall-appoġġ tal-istrateġija dwar il-benesseri tal-annimali

      BAŻI LEGALI
      L-Artikolu 20 tad-Deċiżjoni 2009/470/KE
      LINJA BAĠITARJA
      17 04 02 01
      NUMRU INDIKATTIV U TIPI TA’ KUNTRATTI PREVISTI
      Massimu ta’ seba’ kuntratti ta’ servizz (l-użu ta’ kuntratti ta’ qafas eżistenti).
      SUĠĠETT TAL-KUNTRATTI PREVISTI (JEKK IKUN POSSIBBLI)

                  —

                  Studju dwar l-impatti tal-miżuri possibbli għal strateġija tal-UE dwar benesseri tal-annimali.

                  —

                  Studju li jevalwa l-impatti soċjo-ekonomiku u ambjentali tat-tneħħija gradwali ta' ċerti metodi ta' stordament ta' tjur, bħall-isturdament f’banjijiet tal-ilma multipli li minnhom jgħaddi l-elettriku.

                  —

                  Rapport dwar l-impatt tar-Regolament (KE) Nru 1/2005 dwar il-protezzjoni tal-annimali waqt it-trasport u operazzjonijiet relatati, filwaqt li jittieħdu inkonsiderazzjoni l-implimentazzjoni tar-rekwiżiti dwar sistemi ta' navigazzjoni, kif ukoll l-implikazzjonijiet soċjo-ekonomiċi, inklużi aspetti reġjonali.

                  —

                  Organizzazzjoni ta' Konferenza Internazzjonali dwar l-edukazzjoni tal-benesseri tal-annimali, bil-għan li ċ-ċittadini jkunu dejjem iktar informati dwar l-annimali u għat-trawwim ta' kuxjenza dwar l-importanza ta' edukazzjoni fuq kif l-annimali għandhom jiġu trattati.

                  —

                  Studju li jevalwa l-impatti soċjo-ekonomiċi u ambjentali ta' miżuri possibbli biex jimminimizzaw il-problemi ta' benesseri fil-brojlers kummerċjali relatati mas-selezzjoni ġenetika kif ukoll biex jiġu minimizzati problemi ta' benesseri li joħorġu mill-mod ta' kif jitrawmu u jinżammu l-istokkijiet tal-ġenituri u n-nanniet.

            IMPLIMENTAZZJONI
      Diretta ċentralizzata
      PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      —
      AMMONT INDIKATTIV TAS-SEJĦA GĦALL-OFFERTI
      EUR 600 000
      KUNTRATT SPEĊIFIKU
      Konklużjoni ta' massimu ta' seba’ kuntratti ta' servizz speċifiku (matul l-ewwel nofs tal-2010) skont il-valutazzjoni tal-kuntratt ta' qafas, il-valutazzjoni tal-impatt u s-servizzi relatati, lott 3, il-Katina Alimentari, numru tal-kuntratt Nru SANCO/2008/01/055. Ħlief fil-każ tal-Organizzazzjoni tal-Konferenza Internazzjonali dwar l-edukazzjoni fuq il-benesseri tal-annimali meta l-kuntratti speċifiċi ta' servizz jew ftehimiet dwar il-livell tas-servizz jiġu konklużi.
      1.3.6.   Valutazzjoni tan-netwerk ta' reazzjoni rapida, l-immaniġġjar ta' kriżi u l-kapaċità ta' komunikazzjoni fir-rigward ta' ċertu mard trażmissibbli

      BAŻI LEGALI
      L-Artikolu 23 tad-Deċiżjoni tal-Kunsill 2009/470/KE
      LINJA BAĠITARJA
      17 04 02 01
      NUMRU INDIKATTIV U TIPI TA’ KUNTRATTI PREVISTI
      Kuntratt wieħed ta’ servizz (l-użu tal-kuntratti ta’ qafas eżistenti)
      SUĠĠETT TAL-KUNTRATTI PREVISTI (JEKK IKUN POSSIBBLI)
      Studju dwar il-valutazzjoni tan-netwerk ta' reazzjoni rapida, l-immaniġġjar ta' kriżi u l-kapaċità ta' komunikazzjoni fir-rigward ta' ċertu mard trażmissibbli
      IMPLIMENTAZZJONI
      Diretta ċentralizzata
      PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      L-ewwel nofs tal-2010.
      AMMONT INDIKATTIV TAS-SEJĦA GĦALL-OFFERTI
      EUR 200 000
      KUNTRATT SPEĊIFIKU
      DĠ SANCO Valutazzjoni tal-Kuntratt ta' Qafas 2009-2013 Lott 3 (il-Katina Alimentari), in-numru tal-kuntratt huwa SANCO/2008/01/055.
      1.3.7.   Is-Sistema ta’ Notifika dwar il-Mard tal-Annimali (ADNS)

      BAŻI LEGALI
      L-Artikolu 35(2) tad-Deċiżjoni tal-Kunsill 2009/470/KE
      LINJA BAĠITARJA
      17 04 02 01
      NUMRU INDIKATTIV U TIPI TA’ KUNTRATTI PREVISTI
      Massimu ta’ tliet kuntratti ta’ servizz (l-użu ta’ kuntratti ta’ qafas eżistenti)
      SUĠĠETT TAL-KUNTRATTI PREVISTI (JEKK IKUN POSSIBBLI)
      L-għan ta' dan il-kuntratt ta' akkwist huwa:

                  —

                  EUR 150 000 għall-ħidma li għaddejja bħalissa dwar is-sistema ADNS

                  —

                  EUR 150 000 għall-preparazzjoni tal-ADNS għall-użu ta' servizzi tal-web għal messaġġi li jidħlu u joħorġu u biex l-ADNS tkun kompatibbli mas-sistema ta' notifika OIE

                  —

                  EUR 50 000 għall-mapping: għall-inklużjoni ta' web mapper mal-ADNS u t-tqegħid tal-web mapper fuq il-paġni tal-internet tas-SANCO

                  —

                  EUR 50 000 għall-mapping: titjib tal-output permezz tal-ArcMAP

                  —

                  EUR 100 000 għal-liċenzji u l-appoġġ

            IMPLIMENTAZZJONI
      Diretta ċentralizzata
      PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      Diġà esegwit mid-DIGIT
      AMMONT INDIKATTIV TAS-SEJĦA GĦALL-OFFERTI
      EUR 500 000
      KUNTRATT SPEĊIFIKU
      Konklużjoni ta' massimu ta' tliet kuntratti ta' servizz speċifiku (matul l-2010) skont il-kuntratt ta' qafas referenza DI 5710-5750.

      ANNESS II

         Dokument ta' programmazzjoni li jispjega l-azzjonijiet ta' komunikazzjoni konġunti kif imsemmija fil-Memorandum ta' Ftehim bejn il-Kummissjoni Ewropea u l-Organizzazzjoni Dinjija għas-Saħħa tal-Annimali (OIE) dwar azzjonijiet komuni ta' Komunikazzjoni għall-2011
          (1)

      1.   Produzzjoni ta' filmati qosra

      Sitt (6) filmati qosra dwar kwistjonijiet tas-saħħa relatati pereżempju ma' ħidma ta' kuljum ta' veterinarji ma' annimali kbar fl-irziezet, il-kummerċ tal-annimali ħajjin u prodotti mill-annimali, sikurezza fl-ikel, il-benesseri tal-annimali, il-kontroll taż-żoonożi, il-ġestjoni tal-kriżijiet, u sigurtà tal-ikel se jiġu prodotti minn kuntrattur identifikati mill-Kummissjoni.
      Il-Kummissjoni se tiffinanzja l-produzzjoni u t-tixrid ta' filmati qosra permezz ta' websajts fil-mira bħal EU tube, kif ukoll possibilment permezz ta' stazzjonijiet tat-televiżjoni fl-Istati Membri tal-UE.
      Bi tpattija, l-OIE ser tiżgura l-provvista ħielsa ta' filmati oriġinali u rilevanti ta' ċertu tul li għandhom jintużaw mill-kuntrattur nominat mill-Kummissjoni, esklussivament għall-produzzjoni ta' sitt filmati qosra. L-OIE tista' eventwalment ixxerred il-filmati qosra fi kwalunkwe Pajjiż Membru ieħor tal-OIE permezz tal-mezzi tal-OIE.
      Huwa miftiehem li kull fażi ta' muntaġġ ta' dawn il-filmati tkun sorveljata miż-żewġ imsieħba.
      Il-Kummissjoni se jkollha d-dritt tal-awtur tal-verżjonijiet finali tal-filmati qosra, imma se tfittex l-approvazzjoni mill-OIE fir-rigward ta' iktar duplikazzjoni, modifika u modalitajiet għal użu mill-ġdid ta' partijiet jew tat-total tal-materjal prodott mill-kuntrattur.
      L-OIE se tkun awtorizzata mill-Kummissjoni biex tuża l-filmati qosra liberament, iżda għandha tipprovdi informazzjoni dwar it-tixrid tal-filmati qosra lill-Kummissjoni.
      2.   Ġimgħa Veterinarja 2011 tal-UE u d-disinn tal-banners

      Għandha tiġi żviluppata identità viżiva għall-Ġimgħa Veterinarju 2011 tal-UE, li se tinkorpora elementi tal-Kampanja għas-Sena Dinjija Veterinarja 2011 (Vet2011) għall-użu fuq numru ta' għodod ta' komunikazzjoni relatati.
      Huwa miftiehem li din l-identità viżiva se tintegra jew tadatta elementi tad-disinn kurrenti tad-disinn eżistenti tal-Vet2011. Kwalunkwe modifika sostanzjali lil-logo eżistenti tal-Vet2011 għandha titressaq għall-approvazzjoni kemm tad-Direttur Ġenerali tal-OIE, Dr Bernard Vallat, kif ukoll tal-President tal-Kumitat ta' Koordinazzjoni u Animazzjoni tal-Vet2011, Prof. Jean-François Chary.
      Fil-qafas tal-Vet2011, il-Kummissjoni biħsiebha tuża l-identità viżiva żviluppata biex jinħolqu banners, inklużi l-logos kemm tal-UE kif ukoll tal-OIE. Waħda minn dawn il-banners se tkun għall-wiri fuq il-bini Berlaymont matul il-ġimgħa tas-17 u l-24 ta' Jannar 2011. Barra minn hekk, se tkun żviluppata l-istess banner f'format iżgħar u se titqiegħed għall-wiri mill-Kummissjoni fil-Kwartieri Ġenerali tal-OIE, u b'hekk timmarka l-bidu tas-Sena Dinjija Veterinarja. L-OIE se tiżgura li l-banner iż-żgħira tintrama u tiżżarma fil-post magħżul. Ħlief għas-sit Berlaymont, il-Kummissjoni mhux se tkopri l-ispejjeż marbuta mad-dendil u ż-żarmar. Il-wiri ta' dawn banners fuq diversi lokalitajiet iżid il-viżibilità tal-ħidma tal-Kummissjoni u tal-OIE.
      3.   Kompetizzjoni fotografika bbażata fuq l-Internet

      Fil-qafas tal-Kampanja għas-Sena Dinjija Veterinarja 2011, hu ppjanat l-iżvilupp ta' kompetizzjoni fotografika fuq l-Internet. Din il-websajt għandha tippermetti lill-pubbliku ġenerali mill-UE u minn madwar id-dinja biex jieħu sehem f'kompetizzjoni fotografika billi jtella’ r-ritratti tiegħu fuq is-server kif ukoll id-dettalji tal-kuntatt tiegħu. Huwa maħsub li l-kompetizzjoni fotografika se tinkludi kategoriji differenti li jikkonċernaw kemm il-parteċipanti kif ukoll it-temi għar-ritratti. Id-disinn tal-websajt għandu jieħu dan inkunsiderazzjoni u għandu jinkorpora l-identità viżiva għall-kampanja u l-logos tal-UE u l-OIE.
      Il-proġett se jkun iffinanzjat mill-Kummissjoni u huwa ppjanat li r-ritratti magħżula jitħabbru waqt il-Ġimgħa Veterinarja 2011 tal-UE ppjanata mis-16 sat-22 ta' Mejju 2011. Min-naħa tagħha, l-OIE se tippromwovi l-kompetizzjoni u tiżgura li jkollha rwol attiv fl-għażla tar-ritratti rebbieħa u l-pubblikazzjoni tagħhom fi stands esterni, b'mod partikolari fil-post tad-79 Sessjoni Ġenerali f'Pariġi, kif ukoll fil-Kwartieri Ġenerali tal-OIE f'Pariġi.
      4.   Stands f'Grüne Woche (Berlin)/Salon de l’Agriculture (Pariġi)

      Il-Kummissjoni u l-OIE jaqblu li Vet2011 għandha tkun iċċelebrata bħala spinta fl-akbar żewġ fieri Ewropej tal-annimali u l-ikel fil-Ġermanja u fi Franza rispettivament, f'Jannar u Frar 2011.
      Huwa miftiehem li l-Kummissjoni se tiffinanzja l-produzzjoni tal-istrutturi tal-istand u materjal ta' komunikazzjoni stampat rilevanti, kif ukoll materjal ieħor li jitqassam bla ħlas. Min-naħa tagħha, l-OIE taqbel li tinnegozja mal-awtoritajiet rilevanti għall-kiri mingħajr ħlas tal-istands u l-ispazju fil-fieri. Sar ftehim li rappreżentanti mill-Kummissjoni u l-OIE se jkunu preżenti fuq l-istand konġunt matul il-fieri.

         (1)  C(2016) 3526.


title: Id-Deċiżjoni tal-Kunsill tat- 12 ta' Lulju 2004 li taħtar membru supplenti Spanjol tal-Kumitat tar-Reġjuni

text:
               7.6.2006

               MT

               Il-Ġurnal Uffiċjali ta’ l-Unjoni Ewropea

               68

         ID-DEĊIŻJONI TAL-KUNSILL
   tat-12 ta' Lulju 2004
   li taħtar membru supplenti Spanjol tal-Kumitat tar-Reġjuni
   (2004/744/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               fit-22 ta' Jannar 2002 il-Kunsill adotta d-Deċiżjoni 2002/60/KE li taħtar il-membri u l-membri supplenti tal-Kumitat tar-Reġjuni għall-perijodu ta' bejn is-26 ta' Jannar 2002 u l-25 ta' Jannar 2006 (1),

               (2)

               post bħala membru supplenti tal-Kumitat tar-Reġjuni sar vakanti wara r-riżenja tas-Sinjur Joaquin RIVAS RUBIALES, notifikata lill-Kunsill fl-24 ta' Ġunju 2004,

         IDDEĊIEDA KIF ĠEJ:
   Artikolu Uniku
   Is-Sinjur D. Pedro MOYA MILANES, Secretario General de Acción Exterior, Consejería de Presidencia, Gobierno de la Comunidad Autónoma de Andalucía, hu b'dan maħtur membru supplenti tal-Kumitat tar-Reġjuni minflok is-Sinjur Joaquin RIVAS RUBIALES għall-bqija tal-mandat tiegħu, li jkompli sal-25 ta' Jannar 2006.

      Magħmula fi Brussell, it-12 ta' Lulju 2004.

            Għall-Kunsill

            Il-President

         B. R. BOT

      (1)  ĠU L 24, 26.1.2002, p. 38.


title: Id-Deċiżjoni tal-Kunsill tad-19 ta' Diċembru 2000 fuq l-iffirmar ta' ftehim fil-forma ta' Skambju ta' Ittri bejn il-Komunitajiet Ewopreju l-Ukraina fir-rigward ta' l-estensjoni u l-emenda tal-Ftehim bejn il-Komunità Ekonomika Ewropeau l-Ukraina fuq il-kummerċ fil-prodotti tessili inizjalat fil-5 ta' Mejju 1993, kif l-aħħar emendat mill-Ftehim fil-forma ta' Skambju ta' Ittri inizzjalat fil-15 ta' Ottubru, 1999 u illi jawtorizza l-applikazzjoni provviżorja tagħha

text:
Avviż Legali Importanti

|

32001D0033

Official Journal L 016 , 18/01/2001 P. 0001 - 0002

		Id-Deċiżjoni tal-Kunsilltad-19 ta' Diċembru 2000fuq l-iffirmar ta' ftehim fil-forma ta' Skambju ta' Ittri bejn il-Komunitajiet Ewopreju l-Ukraina fir-rigward ta' l-estensjoni u l-emenda tal-Ftehim bejn il-Komunità Ekonomika Ewropeau l-Ukraina fuq il-kummerċ fil-prodotti tessili inizjalat fil-5 ta' Mejju 1993, kif l-aħħar emendat mill-Ftehim fil-forma ta' Skambju ta' Ittri inizzjalat fil-15 ta' Ottubru, 1999 u illi jawtorizza l-applikazzjoni provviżorja tagħha(2001/33/KE)Il-Kunsill ta' l-Unjoni Ewropea,Wara li kkunsidraw [1] it-Trattat illi jistabilixxi l-Komunitajiet Ewropej, u partikolarment l-Artikolu 133 konġuntivament ma' l-ewwel sentenza ta' l-ewwel ta' l-Artikolu 300 [2] tiegħu,Wara li kkunsidra l-proposta tal-Kummissjoni,billi:(1) Il-Kummissjoni innegozjat f'isem il-Komunità ftehim bilaterali fil-forma ta' Skambju ta' Ittri sabiex testendi u temenda l-Ftehim eżistenti bejn il-Komunità Ekonomika Ewropea u l-Ukraina fdwar il-Kummerċ fil-prodotti tessili u l-Protokoll tiegħu.(2) Il-Ftehim fil-forma ta' Skambju ta' Ittri kien ġie inizjalat fit-2 ta' Ottubru 2000.(3) Il-Ftehim fil-forma ta' Skambju ta' Ittri għandu jiġi iffirmat f'isem il-Komunità.(4) Dan il-Ftehim fil-forma ta' Skambju ta' Ittri għandu – kunsidrati d-disposizzjon ijiet dwar iż-żjidiet fil-kwoti fl-2000 – jiġi applikat fuq bażi provviżorja malajr kemm jista' jkun qabel l-aħħar tas-sena 2000, waqt it-tkomplija tal-proċeduri relevanti għall-konklużjoni tiegħu formali, soġġetta għar-reċiproċità,IDDEĊIEDA DAN LI ĠEJ:Artikolu 1Il-firmar tal-Ftehim fil-forma ta' Skambju ta' Ittri bejn il-Komunitajiet Ewropej u l-Ukraina illi tikkonċerna l-estensjoni u l-emenda tal-Ftehim bejn il-Komunità Ekonomika Ewropea u l-Ukraina fuq il-kummerċ fil-prodotti tessili inizjalati fil-5 ta' Mejju 1993, kif l-aħħar emendat mill-Ftehim fil-forma ta' Skambju ta' Ittri inizzjalat fil-15 ta' Ottubru 1999, qiegħed jiġi hawnhekk approvat f'isem il-Komunitajiet Ewropej, bla ħsara għad-Deċiżjoni tal-Kunsill fir-rigwar tal-konklużjoni ta' l-imsemmi Ftehim.It-test ta' dan il-Ftehim huwa anness ma' din id-Deċiżjoni.Artikolu 2Il-President tal-Kunsill qiegħed jiġi hawnhekk awtorizzat illi jinnomina l-persuna (i) illi ser ikolla s-setgħa illi tiffirma il-Ftehim fil-Forma ta' Skambju ta' Ittri f'isem il-Komunità, bla ħsara għall-konklużjoni tiegħu.Artikolu 3Il-Ftehim fil-forma ta' Skambju ta' Ittri għandu jiġi applikat fuq bażi provviżorja mill-1 ta' Novembru 2000 sakemm jilħaq il-konklużjoni tiegħu formali u suġġett għall-applikazzjoni provviżorja reċiproka ta' l-Iskambju ta' Ittri mill-UkrainaArtikolu 41. Il-Kummissjonim, skond il-proċedura msemmija fl-Artikolu 17 tar-Regolament tal-Kunsill (KEE) Nru 3030/93 tat-12 ta' Ottubru 1993 dwar regoli komuni għall-importazzjoni ta' ċerti prodotti tessili minn pajjiżi terzi (2) [3], tista' tissospendi l-applikazzjoni tas-sistema ta' verifika doppja għal ċerti prodotti, wara l-konsultazzjonijiet ma' l-Ukraina taħt l-Artikolu 2(1), l-aħħar tal-Ftehim dwar il-kummerċ fil-prodotti tessilli, kif emendat mill-punt 3.4 ta' dan il-Ftehim fil-forma ta' Skambju ta' Ittri.2. Il-Kummissjoni għandha, skond il-proċedura msemmija fl-Artikolu 17 tar-Regolament (KEE) Nru 3030/93, tadotta l-miżuri previsti fil-punt 6 ta' dan il-Ftehim fil-forma ta' l-Iskambju ta' l-Ittri, illi jikkonsisti fir-riapplikazzjoni tas-sistema tal-kwota applikabbli matul is-sena 2000 fil-każ ta' non-applikazzjoni mill-Ukraina tar-rati tat-tariffa deskritti fil-paragrafu 4 ta' dan il-Ftehim fil-Forma ta' Skambju ta' Ittri.Magħmul fi Brussel, 19 Diċembru 2000.F'isem il-KunsillIl-PresidentJ. Glavany[1] ĠU L 123, 17.05.94, p. 718.[2] ĠU L 275, tat-8.11.1993, p. 1. Ir-Regolament kif l-aħħar emendat mir-Regolament tal-Kunsill (KE) Nru 1987/2000 (ĠU L 237, tal-21.9.2000, p. 24).[3] ĠU L 275, tat-8.11.1993, p. 1. Ir-Regolament kif emendat l-aħħar bir-Regolament tal-Kummisjoni (KE) Nru 1987/2000 (ĠU L 237, tal-21.9.2000, p. 24).--------------------------------------------------


title: 2012/180/UE: Deċizjoni tal-Bank Ċentrali Ewropew tal- 21 ta’ Marzu 2012 li temenda Deċiżjoni BĊE/2011/25 dwar miżuri temporanji addizzjonali fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral (BĊE/2012/4)

text:
               29.3.2012

               MT

               Il-Ġurnal Uffiċjali tal-Unjoni Ewropea

               L 91/27

         DEĊIZJONI TAL-BANK ĊENTRALI EWROPEW
   tal-21 ta’ Marzu 2012
   li temenda Deċiżjoni BĊE/2011/25 dwar miżuri temporanji addizzjonali fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral
   (BĊE/2012/4)
   (2012/180/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel inċiż tal-Artikolu 127(2) tiegħu,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew (minn hawn ’il quddiem l-“Istatut tas-SEBĊ”), u b’mod partikolari l-ewwel inċiż tal-Artikolu 3.1 u l-Artikolu 18.2 tiegħu,
   Billi:

               (1)

               Skont l-Artikolu 18.1 tal-Istatut tas-SEBĊ, il-Bank Ċentrali Ewropew (BĊE) u l-banek ċentrali nazzjonali tal-Istati Membri li l-munita tagħhom hija l-euro (minn hawn ’il quddiem il-“BĊNi”) jistgħu jwettqu operazzjonijiet ta’ kreditu ma’ istituzzjonijiet ta’ kreditu u parteċipanti oħra fis-suq, bis-self ikun ibbażat fuq kollateral xieraq. Il-kriterji li jiddeterminaw l-eliġibbiltà tal-kollateral għall-finijiet tal-operazzjonijiet tal-politika monetarja tal-Eurosistema huma stabbiliti f’Anness I tal-Linja Gwida BĊE/2011/14 tal-20 ta’ Settembru 2011 dwar l-istrumenti u l-proċeduri tal-politika monetarja tal-Eurosistema (1) (minn hawn ’il quddiem id-“Dokumentazzjoni Ġenerali”).

               (2)

               Il-BĊNi m’għandhomx ikunu obbligati jaċċettaw bħala kollateral f’operazzjonijiet ta’ kreditu tal-Eurosistema bonds tal-bank eliġibbli ggarantiti minn Stat Membru taħt programm tal-Unjoni Ewropea/Fond Monetarju Internazzjonali jew minn Stat Membru li l-valutazzjoni tal-kreditu tiegħu ma tissodisfax il-limitu ta’ referenza tal-Eurosistema biex jiġi stabbilit ir-rekwiżit minimu tiegħu għal standards ta’ kreditu għoljin.

               (3)

               Miżura bħal din tista’ tiġi applikata b’mod temporanju. Din il-miżura għandha għalhekk tkun introdotta billi tiġi emendata d-Deċìżjoni BĊE/2011/25 tal-14 ta’ Diċembru 2011 dwar miżuri temporanji addizzjonali fir-rigward ta’ operazzjonijiet ta’ rifinanzjament tal-Eurosistema u l- eliġibbiltà tal-kollateral, (2)

         ADOTTA DIN ID-DEĊIŻJONI:
   Artikolu 1
   Emenda
   L-Artikolu 4a li ġej huwa mdaħħal fid-Deċiżjoni BĊE/2011/25:

      “Artikolu 4a
      Aċċettazzjoni ta’ ċerti bonds tal-bank iggarantiti mill-gvern
      1.   Il-BĊNi m’għandhomx ikunu obbligati jaċċettaw bħala kollateral għal operazzjonijiet ta’ kreditu tal-Eurosistema bonds tal-bank eliġibbli li huma ggarantiti minn Stat Membru taħt programm tal-Unjoni Ewropea/Fond Monetarju Internazzjonali, jew minn Stat Membru li l-valutazzjoni tal-kreditu tiegħu ma tikkonformax mal-limitu ta’ referenza tal-Eurosistema biex jiġi stabbilit ir-rekwiżit minimu tiegħu għal standards ta’ kreditu għoljin għal emittenti u garanti ta’ assi negozjabbli skont Taqsimiet 6.3.1 u 6.3.2 tad-Dokumentazzjoni Ġenerali.
      2.   Il-BĊNi għandhom jinformaw lill-Kunsill Governattiv meta jiddeċiedu li ma jaċċettawx it-titoli deskritti fil-paragrafu 1 bħala ‘kollateral’.”

   Artikolu 2
   Dħul fis-seħħ
   Din id-Deċizjoni għandha tidħol fis-seħħ fit-23 ta’ Marzu 2012.

      Magħmul fi Frankfurt am Main, il-21 ta’ Marzu 2012.

            Il-President tal-BĊE

         Mario DRAGHI

      (1)  ĠU L 331, 14.12.2011, p. 1.

      (2)  ĠU L 341, 22.12.2011, p. 65.


title: Deċiżjoni (UE) 2017/1728 tal-Parlament Ewropew tas-27 ta' April 2017 dwar l-għeluq tal-kontijiet tal-Aġenzija tal-GNSS Ewropea għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/335

         DEĊIŻJONI (UE) 2017/1728 TAL-PARLAMENT EWROPEW
   tas-27 ta' April 2017
   dwar l-għeluq tal-kontijiet tal-Aġenzija tal-GNSS Ewropea għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija tal-GNSS Ewropea għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-GNSS Ewropea għas-sena finanzjarja 2015, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0066/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament (UE) Nru 912/2010 tal-Parlament Ewropew u tal-Kunsill tat-22 ta' Settembru 2010 li jistabbilixxi l-Aġenzija Ewropea GNSS, u jħassar ir-Regolament (KE) Nru 1321/2004 dwar l-istabbiliment ta' strutturi għat-tmexxija tal-programmi Ewropej ta' radjunavigazzjoni bis-satellita u li jemenda r-Regolament (KE) Nru 683/2008 tal-Parlament Ewropew u tal-Kunsill (4), u b'mod partikolari l-Artikolu 14 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar regolament finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0148/2017),

               1.

               Japprova l-għeluq tal-kontijiet tal-Aġenzija tal-GNSS Ewropea għas-sena finanzjarja 2015;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-direttur Eżekuttiv tal-Aġenzija tal-GNSS Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 214.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 276, 20.10.2010, p. 11.

      (5)  ĠU L 328, 7.12.2013, p. 42.


title: Deċiżjoni tal-Kunsill (PESK) 2017/1775 tat-28 ta' Settembru 2017 dwar miżuri restrittivi fid-dawl tas-sitwazzjoni fil-Mali

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 251/23

         DEĊIŻJONI TAL-KUNSILL (PESK) 2017/1775
   tat-28 ta' Settembru 2017
   dwar miżuri restrittivi fid-dawl tas-sitwazzjoni fil-Mali
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-5 ta' Settembru 2017, il-Kunsill tas-Sigurtà tan-Nazzjonijiet Uniti (il-“Kunsill tas-Sigurtà”) adotta r-Riżoluzzjoni 2374 (2017), waqt li fakkar fir-Riżoluzzjonijiet 2364 (2017) u 2359 (2017) tiegħu u waqt li afferma mill-ġdid l-impenn qawwi tal-Kunsill tas-Sigurtà għas-sovranità, l-unità u l-integrità territorjali tal-Mali.

               (2)

               Ir-Riżoluzzjoni tal-Kunsill tas-Sigurtà tan-Nazzjonijiet Uniti (UNSCR) 2374 (2017) teħtieġ li jiġu applikati restrizzjonijiet fuq l-ivvjaġġar għall-persuni li għandhom jiġu ddeżinjati mill-Kumitat stabbilit bil-paragrafu 9 tal-UNSCR 2374 (2017) (“il-Kumitat tas-Sanzjonijiet”) u li jiġu ffriżati l-fondi u l-assi tal-persuni jew l-entitajiet li għandhom jiġu ddeżinjati mill-Kumitat tas-Sanzjonijiet.

               (3)

               Tinħtieġ azzjoni mill-Unjoni sabiex jiġu implimentati ċerti miżuri,

         ADOTTA DIN ID-DEĊIŻJONI:
   Artikolu 1
   1.   L-Istati Membri għandhom jieħdu l-miżuri neċessarji biex jimpedixxu d-dħul fit-territorji tagħhom, jew it-transitu minnhom, ta' persuni ddeżinjati mill-Kumitat tas-Sanzjonijiet bħala responsabbli għal, jew kompliċi fi, jew li kienu involuti, direttament jew indirettament, fl-azzjonijiet jew politiki li ġejjin, li jheddu l-paċi, is-sigurtà, jew l-istabbiltà tal-Mali:

               (a)

               involviment f'ostilitajiet bi ksur tal-Ftehim dwar il-Paċi u Rikonċiljazzjoni fil-Mali (il-“Ftehim”);

               (b)

               azzjonijiet meħuda li jostakolaw, jew li jostakolaw permezz ta' dewmien fit-tul, jew li jheddu l-implimentazzjoni tal-Ftehim;

               (c)

               ħidma għal jew f'isem jew taħt id-direzzjoni ta', jew inkella l-appoġġ jew il-finanzjament għal individwi u entitajiet identifikati fil-punti (a) u (b), inkluż permezz tar-rikavat mill-kriminalità organizzata, inkluża l-produzzjoni u t-traffikar ta' drogi narkotiċi u l-prekursuri tagħhom li joriġinaw jew jgħaddu mill-Mali, it-traffikar ta' bnedmin u l-faċilitazzjoni ta' immigrazzjoni illegali, il-kuntrabandu u t-traffikar ta' armi kif ukoll it-traffikar fi proprjetà kulturali;

               (d)

               involviment fl-ippjanar, id-direzzjoni, l-isponsorizzazzjoni, jew it-twettiq ta' attakki kontra:

                           (i)

                           id-diversi entitajiet msemmija fil-Ftehim, inkluż fil-livell lokali, reġjonali u l-istituzzjonijiet tal-istat, viġilanzi konġunti u l-forzi tad-Difiża u tas-Sigurtà tal-Mali;

                           (ii)

                           il-forzi taż-żamma tal-paċi tal-Missjoni Multidimensjonali Integrata tan-Nazzjonijiet Uniti għall-Istabbilizzazzjoni (MINUSMA) u persunal tan-NU u assoċjat ieħor, inkluż membri tal-Grupp ta' Esperti;

                           (iii)

                           il-preżenzi tas-sigurtà internazzjonali, inkluż il-Force Conjointe des États du G5 Sahel (FC-G5S), il-Missjonijiet tal-Unjoni Ewropea u l-Forzi Franċiżi;

               (e)

               xkiel għall-għoti ta' għajnuna umanitarja lill-Mali, jew għall-aċċess għal għajnuna umanitarja, jew għad-distribuzzjoni tagħha fil-Mali;

               (f)

               ippjanar, direzzjoni jew twettiq ta' atti fil-Mali li jiksru d-dritt internazzjonali dwar id-drittijiet tal-bniedem jew id-dritt umanitarju internazzjonali, kif applikabbli, jew li jikkostitwixxu abbużi jew ksur tad-drittijiet tal-bniedem, inklużi dawk li jinvolvu t-tqegħid fil-mira ta' persuni ċivili, inkluż nisa u tfal, permezz tat-twettiq ta' atti ta' vjolenza (inkluż il-qtil, mankament, tortura, jew stupru jew vjolenza sesswali oħra), ħtif, għajbien sfurzat, spostament sfurzat, jew attakki fuq skejjel, sptarijiet, siti reliġjużi, jew postijiet fejn persuni ċivili qed ifittxu rifuġju;

               (g)

               użu jew reklutaġġ ta' tfal minn gruppi armati jew forzi armati bi ksur tad-dritt internazzjonali applikabbli, fil-kuntest tal-konflitt armat fil-Mali;

               (h)

               faċilitazzjoni, b'mod intenzjonali, tal-ivvjaġġar ta' persuna elenkata bi ksur tar-restrizzjonijiet fuq l-ivvjaġġar.

         Il-persuni ddeżinjati msemmija f'dan il-paragrafu huma elenkati fl-Anness.
   2.   Il-paragrafu 1 ma għandux jobbliga lil Stat Membru biex jirrifjuta d-dħul fit-territorju tiegħu liċ-ċittadini tiegħu stess.
   3.   Il-paragrafu 1 ma għandux japplika fejn id-dħul jew it-transitu jkun neċessarju għall-finijiet ta' proċess ġudizzjarju.
   4.   Il-paragrafu 1 ma għandux japplika fejn il-Kumitat tas-Sanzjonijiet jiddetermina, skont il-każ, li:

               (a)

               id-dħul jew it-transitu jkun ġustifikat għal raġunijiet ta' ħtieġa umanitarja, inkluż obbligu reliġjuż;

               (b)

               eżenzjoni li tiffaċilita l-objettivi ta' paċi u rikonċiljazzjoni nazzjonali fil-Mali u l-istabbiltà fir-reġjun.

         5.   F'każijiet fejn, skont il-paragrafi 3 jew 4, Stat Membru jawtorizza d-dħul fit-territorju tiegħu, jew it-transitu minnu, ta' persuni elenkati fl-Anness, l-awtorizzazzjoni għandha tkun limitata għall-iskop li għalih hija ġiet mogħtija u għall-persuni kkonċernati mill-awtorizzazzjoni.
   Artikolu 2
   1.   Il-fondi u r-riżorsi ekonomiċi kollha li huma l-proprjetà ta', jew ikkontrollati b'mod dirett jew indirett minn persuni jew entitajiet iddeżinjati mill-Kumitat tas-Sanzjonijiet bħala responsabbli għal, jew kompliċi fi, jew li kienu involuti, direttament jew indirettament, fl-azzjonijiet jew politiki li ġejjin, li jheddu l-paċi, is-sigurtà, jew l-istabbiltà tal-Mali:

               (a)

               involviment f'ostilitajiet bi ksur tal-Ftehim;

               (b)

               azzjonijiet meħuda li jostakolaw, jew li jostakolaw permezz ta' dewmien fit-tul, jew li jheddu l-implimentazzjoni tal-Ftehim;

               (c)

               ħidma għal jew f'isem jew taħt id-direzzjoni ta', jew inkella l-appoġġ jew il-finanzjament għal individwi u entitajiet identifikati fil-punti (a) u (b) ta' hawn fuq, inkluż permezz tar-rikavat mill-kriminalità organizzata, inkluża l-produzzjoni u t-traffikar ta' drogi narkotiċi u l-prekursuri tagħhom li joriġinaw jew jgħaddu mill-Mali, it-traffikar ta' bnedmin u l-faċilitazzjoni ta' immigrazzjoni illegali, il-kuntrabandu u t-traffikar ta' armi kif ukoll it-traffikar fi proprjetà kulturali;

               (d)

               involviment fl-ippjanar, id-direzzjoni, l-isponsorizzazzjoni, jew it-twettiq ta' attakki kontra:

                           (i)

                           id-diversi entitajiet msemmija fil-Ftehim, inkluż fil-livell lokali, reġjonali u l-istituzzjonijiet tal-istat, viġilanzi konġunti u l-forzi tad-Difiża u tas-Sigurtà tal-Mali;

                           (ii)

                           il-forzi taż-żamma tal-paċi tal- MINUSMA u persunal tan-NU u assoċjat ieħor, inklużi membri tal-Grupp ta' esperti;

                           (iii)

                           il-preżenzi tas-sigurtà internazzjonali, inkluż l-FC-G5S, il-Missjonijiet tal-Unjoni Ewropea u l-Forzi Franċiżi;

               (e)

               xkiel għall-għoti ta' għajnuna umanitarja lill-Mali, jew għall-aċċess għal għajnuna umanitarja, jew għad-distribuzzjoni tagħha fil-Mali;

               (f)

               ippjanar, direzzjoni jew twettiq ta' atti fil-Mali li jiksru d-dritt internazzjonali dwar id-drittijiet tal-bniedem jew id-dritt umanitarju internazzjonali, kif applikabbli, jew li jikkostitwixxu abbużi jew ksur tad-drittijiet tal-bniedem, inklużi dawk li jinvolvu t-tqegħid fil-mira ta' persuni ċivili, inkluż nisa u tfal, permezz tat-twettiq ta' atti ta' vjolenza (inkluż il-qtil, mankament, tortura, jew stupru jew vjolenza sesswali oħra), ħtif, għajbien sfurzat, l-ispostament sfurzat, jew attakki fuq skejjel, sptarijiet, siti reliġjużi, jew postijiet fejn persuni ċivili qed ifittxu rifuġju;

               (g)

               użu jew reklutaġġ ta' tfal minn gruppi armati jew forzi armati bi ksur tad-dritt internazzjonali applikabbli, fil-kuntest tal-konflitt armat fil-Mali;

               (h)

               faċilitazzjoni, b'mod intenzjonali, tal-ivvjaġġar ta' persuna elenkata bi ksur tar-restrizzjonijiet fuq l-ivvjaġġar;

         jew minn persuni jew entitajiet li jaġixxu f'isimhom jew taħt id-direzzjoni tagħhom, jew entitajiet li huma proprjetà tagħhom jew ikkontrollati minnhom, għandhom jiġu ffriżati.
   Il-persuni jew l-entitajiet iddeżinjati imsemmija f'dan il-paragrafu huma elenkati fl-Anness.
   2.   L-ebda fond jew riżors ekonomiku ma għandu jsir direttament jew indirettament disponibbli, lil jew għall-benefiċċju tal-persuni jew l-entitajiet elenkati fl-Anness.
   3.   Il-miżuri msemmijin fil-paragrafi 1 u 2 ma għandhomx japplikaw fir-rigward ta' fondi u riżorsi ekonomiċi li l-Istat Membru rilevanti jkun iddetermina li jkunu:

               (a)

               neċessarji għall-ispejjeż bażiċi, inkluż ħlas għal prodotti tal-ikel, kera jew ipoteka, mediċini u kura medika, taxxi, primjums ta' assigurazzjoni u imposti tal-użu ta' servizzi pubbliċi;

               (b)

               maħsuba esklużivament għall-pagament ta' tariffi professjonali raġonevoli u għar-rimborż tal-ispejjeż imġarrba assoċjati mal-provvista ta' servizzi legali; jew

               (c)

               maħsuba esklużivament għall-pagament ta' tariffi jew imposti ta' servizzi ta' kustodja jew ġestjoni normali ta' fondi jew riżorsi ekonomiċi ffriżati;

         wara li ssir notifika mill-Istat Membru rilevanti lill-Kumitat tas-Sanzjonijiet dwar l-intenzjoni tal-awtorizzazzjoni, fejn ikun il-każ, tal-aċċess għal tali fondi jew riżorsi ekonomiċi, u fin-nuqqas ta' deċiżjoni negattiva mill-Kumitat tas-Sanzjonijiet fi żmien ħamest ijiem ta' xogħol minn tali notifika.
   4.   Il-miżuri msemmijin fil-paragrafi 1 u 2 ma għandhomx japplikaw fir-rigward ta' fondi jew riżorsi ekonomiċi li l-Istat Membru rilevanti jkun iddetermina li jkunu:

               (a)

               neċessarji għal spejjeż straordinarji, dment li din id-determinazzjoni tkun ġiet innotifikata mill-Istat Membru lill-Kumitat tas-Sanzjonijiet u tkun ġiet approvata mill-Kumitat tas-Sanzjonijiet;

               (b)

               is-suġġett ta' garanzija jew ta' sentenza ġudizzjarja, amministrattiva jew arbitrali, li f'dak il-każ il-fondi u r-riżorsi ekonomiċi jistgħu jintużaw sabiex jissodisfaw dak il-privileġġ jew dik is-sentenza dment li l-privileġġ jew is-sentenza saru qabel id-data li fiha l-persuna jew l-entità ġiet inkluża fl-Anness, il-privileġġ jew is-sentenza ma jkunux għall-benefiċċju ta' persuna jew entità msemmija fil-paragrafu 1 u tkun ġiet innotifikata mill-Istat Membru kkonċernat lill-Kumitat tas-Sanzjonijiet.

         5.   Il-paragrafi 1 u 2 ma għandhomx japplikaw fejn il-Kumitat tas-Sanzjonijiet jiddetermina, skont il-każ, li eżenzjoni tkun tiffaċilita l-objettivi ta' paċi u rikonċiljazzjoni nazzjonali fil-Mali u l-istabbiltà fir-reġjun.
   6.   Il-paragrafu 1 ma għandux jipprevjeni persuna jew entità ddeżinjata milli tagħmel pagament dovut skont kuntratt magħmul qabel ma tali persuna jew entità tkun ġiet elenkata, dment lil-Istat Membru rilevanti jkun iddetermina li l-pagament mhuwiex irċevut direttament jew indirettament minn persuna jew entità msemmija fil-paragrafu 1 u wara notifika mill-Istat Membru kkonċernat lill-Kumitat tas-Sanzjonijiet dwar l-intenzjoni li jsiru jew li jiġu rċevuti tali pagamenti jew li jiġi awtorizzat, fejn adatt, ir-rilaxx ta' fondi jew riżorsi ekonomiċi ffriżati għal dak il-għan, għaxart ijiem ta' xogħol qabel tali awtorizzazzjoni.
   7.   Il-paragrafu 2 ma għandux japplika għaż-żieda ma' kontijiet iffriżati ta':

               (a)

               imgħax jew dħul ieħor fuq dawk il-kontijiet; jew

               (b)

               pagamenti dovuti taħt kuntratti, ftehimiet jew obbligi li ġew konklużi jew li rriżultaw qabel id-data li fiha dawk il-kontijiet saru soġġetti għall-miżuri restrittivi previsti minn din id-Deċiżjoni;

         dment li tali imgħax, dħul u pagamenti oħrajn jibqgħu soġġetti għall-paragrafu 1.
   Artikolu 3
   Il-Kunsill għandu jistabbilixxi l-lista fl-Anness u għandu jemendaha f'konformità mad-deċiżjonijiet meħudin mill-Kunsill tas-Sigurtà jew mill-Kumitat tas-Sanzjonijiet.
   Artikolu 4
   1.   Fejn il-Kunsill tas-Sigurtà jew il-Kumitat tas-Sanzjonijiet jiddeżinja persuna jew entità, il-Kunsill għandu jinkludi lil dik il-persuna jew entità fl-Anness. Il-Kunsill għandu jikkomunika d-deċiżjoni tiegħu, inkluż ir-raġunijiet għall-elenkar, lill-persuna jew l-entità kkonċernata, jew direttament, jekk l-indirizz huwa magħruf, jew permezz tal-pubblikazzjoni ta' notifika, li tipprovdi lil dik il-persuna jew l-entità b'opportunità li tippreżenta osservazzjonijiet.
   2.   Fejn jiġu ppreżentati osservazzjonijiet, jew fejn tiġi ppreżentata evidenza sostanzjali ġdida, il-Kunsill għandu jeżamina mill-ġdid id-deċiżjoni tiegħu u jinforma lill-persuna jew l-entità kkonċernata kif meħtieġ.
   Artikolu 5
   1.   L-Anness għandu jinkludi r-raġunijiet għall-elenkar tal-persuni u l-entitajiet kif ipprovduti mill-Kunsill tas-Sigurtà jew il-Kumitat tas-Sanzjonijiet.
   2.   L-Anness għandu jinkludi wkoll, fejn disponibbli, informazzjoni pprovduta mill-Kunsill tas-Sigurtà jew mill-Kumitat tas-Sanzjonijiet li tkun meħtieġa għall-identifikazzjoni tal-persuni jew l-entitajiet ikkonċernati. Fir-rigward tal-persuni, tali informazzjoni tista' tinkludi l-ismijiet, inklużi l-psewdonimi, id-data u l-post ta' twelid, iċ-ċittadinanza, in-numri tal-passaport u tal-karta tal-identità, is-sess, l-indirizz jekk magħruf, u l-funzjoni jew il-professjoni. Fir-rigward tal-entitajiet, tali informazzjoni tista' tinkludi l-ismijiet, il-post u d-data tar-reġistrazzjoni, in-numru tar-reġistrazzjoni u l-post tan-negozju.
   Artikolu 6
   Din id-Deċiżjoni għandha tiġi emendata jew imħassra kif adatt, f'konformità mad-deċiżjonijiet meħudin mill-Kunsill tas-Sigurtà.
   Artikolu 7
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-28 ta' Settembru 2017.

            Għall-Kunsill

            Il-President

         M. MAASIKAS

      ANNESS

         Lista tal-persuni msemmija fl-Artikolu 1(1) u tal-persuni u entitajiet imsemmija fl-Artikolu 2(1)


title: 2008/318/KE: Deċiżjoni tal-Kunsill tas- 7 ta' April 2008 li tawtorizza lill-Italja sabiex tapplika, fiż-żoni ġeografiċi determinati, rati mnaqqsa ta’ taxxa fuq il-gażolju u l-LPG użat għal finijiet ta’ tisħin skond l-Artikolu 19 tad-Direttiva 2003/96/KE

text:
               19.4.2008

               MT

               Il-Ġurnal Uffiċjali ta’ l-Unjoni Ewropea

               L 109/27

         DEĊIŻJONI TAL-KUNSILL
   tas-7 ta' April 2008
   li tawtorizza lill-Italja sabiex tapplika, fiż-żoni ġeografiċi determinati, rati mnaqqsa ta’ taxxa fuq il-gażolju u l-LPG użat għal finijiet ta’ tisħin skond l-Artikolu 19 tad-Direttiva 2003/96/KE
   (It-test bit-Taljan biss huwa awtentiku)
   (2008/318/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra d-Direttiva tal-Kunsill 2003/96/KE tas-27 ta' Ottubru 2003 li tirriforma l-istruttura tal-Komunità dwar tassazzjoni fuq prodotti ta' enerġija u elettriku (1), u b’mod partikolari l-Artikolu 19(1) tagħha,
   Wara li kkunsidra l-proposta mill-Kummissjoni,
   Billi:

               (1)

               Permezz ta' l-Artikolu 18(1) tad-Direttiva 2003/96/KE, li jinqara flimkien ma’ l-Anness II għal dik id-Direttiva, l-Italja kienet awtorizzata biex tapplika f’ċerti “żoni li huma partikolarment żvantaġġati” rati mnaqqsa tat-taxxa tas-sisa fuq il-fjuwil domestiku u l-LPG użati għat-tisħin. Id-deroga kienet applikabbli sal-31 ta' Diċembru 2006.

               (2)

               B’ittra datata s-17 ta’ Ottubru 2006, l-awtoritajiet Taljani talbu l-awtorizzazzjoni, taħt l-Artikolu 19 tad-Direttiva 2003/96/KE, biex japplikaw, fi ħdan l-istess żoni ġeografiċi, rati mnaqqsa ta’ taxxa fuq il-gażolju u l-LPG użati għat-tisħin. L-Italja tixtieq tkompli, wara l-31 ta’ Diċembru 2006, il-prattika nazzjonali tagħha li timxi mad-deroga msemmija hawn fuq. Din l-awtorizzazzjoni hija mitluba għall-perjodu mill-1 ta’ Jannar 2007 sal-31 ta’ Diċembru 2012.

               (3)

               L-Italja għandha territorju li jvarja ħafna b'kundizzjonijiet klimatiċi u ġeografiċi varjabbli. Fl-1999, l-Italja għolliet il-livell ġenerali tat-taxxi tas-sisa bħala parti minn riforma tas-sistema tat-taxxa tagħha. Billi jitqiesu l-partikolaritajiet tat-territorju tagħha, fl-istess ħin, l-Italja introduċiet rati mnaqqsa tat-taxxa fuq il-gażolju u l-LPG bil-ħsieb li ttaffi ftit l-ispejjeż għoljin iż-żejjed tat-tisħin li jkollhom iħallsu r-residenti ta’ ċerti żoni ġeografiċi.

               (4)

               Id-differenzjazzjoni tat-taxxa għandha l-għan li tqiegħed il-popolazzjoni ta’ żoni eliġibbli fuq livell li jista’ jitqabbel mal-bqija tal-popolazzjoni Taljana permezz tat-tnaqqis ta’ spejjeż ta’ tisħin li huma għoljin iż-żejjed. Għall-finijiet ta’ l-identifikazzjoni taż-żoni eliġibbli, l-Italja qed tiffoka fuq il-kriterji oġġettivi, li jittrattaw il-kundizzjonijiet klimatiċi taż-żona kkonċernata kif ukoll l-aċċess għan-netwerk tal-gass naturali. Dan il-kriterju ta’ l-aħħar jirrifletti l-għażla bejn il-fjuwils disponibbli għall-popolazzjoni taż-żona konċernata.

               (5)

               Għalhekk, it-tnaqqis tat-taxxa huwa applikabbli f’żoni ġeografiċi (komuni) li jissodisfaw il-kriterji alternattivi li ġejjin: (i) komuni li jaqgħu fiż-żona klimatika F kif definit fid-digriet Presidenzjali Nru 412 ta’ l-1993 (2), jiġifieri komuni b’iktar minn 3 000“gradi tal-ġurnata”, (ii) komuni li jaqgħu fiż-żona E kif definit fid-digriet Presidenzjali Nru 412 ta’ l-1993, jiġifieri l-komuni b’2 100 sa 3 000“gradi tal-ġurnata” (3); u (iii) Sardinja u gżejjer żgħar (il-gżejjer Taljani kollha ħlief Sqallija). Peress li sa ċertu punt l-iżvilupp tan-netwerk tal-gass naturali se jnaqqas l-ispejjeż addizzjonali tat-tisħin, u b’mod partikolari se jtejjeb il-varjetà ta’ għażliet bejn il-fjuwils disponibbli għall-konsumaturi, it-tnaqqis mhux se japplika iktar fil-komuni li jaqgħu taħt it-tieni u t-tielet żoni msemmija hekk kif jintemm dan l-iżvilupp fil-komun ikkonċernat.

               (6)

               Il-karatteristika komuni tal-komuni kkonċernati hija l-ispejjeż addizzjonali tat-tisħin meta mqabbla mal-bqija ta’ l-Italja. Fiż-żoni klimatiċi E u F, it-tnaqqis tat-taxxa huwa ekwivalenti għal medja ta’ 11–12 % tal-prezz tal-gażolju u l-LPG użati għat-tisħin. Il-medja ta’ l-ispejjeż tat-tisħin huma, minħabba l-kundizzjonijiet klimatiċi, 90 % ogħla mill-medja nazzjonali fiż-żona E u 170 % ogħla mill-medja nazzjonali fiż-żona klimatika F. L-ispejjeż addizzjonali tat-tisħin fil-gżejjer, meta mqabbla ma dawk fl-Italja kontinentali, jirriżultaw mill-partikolaritajiet ġeografiċi tagħhom, forniment limitat tal-fjuwil u spejjeż addizzjonali tat-trasport u konsegwentement mill-prezzijiet ogħla tal-fjuwil kif mqabbla ma’ l-Italja kontinentali.

               (7)

               F’kull każ, it-tnaqqis tat-taxxa jibqa’ inqas mill-ispejjeż addizzjonali tat-tisħin li jkollha tħallas il-popolazzjoni kkonċernata, sabiex ma jkun hemm l-ebda każ ta' kumpens żejjed f'din il-kwistjoni. B’mod partikolari, l-awtoritajiet Taljani ddikjaraw li t-tnaqqis tat-taxxa ma jaqbiżx l-ammont ta’ l-ispejjeż żejda taż-żoni E u F dovuti għall-klima aktar kiesħa. Barra minn hekk, d’dak li għandu x’jaqsam mal-gżejjer, l-awtoritajiet iddikjaraw li t-tnaqqis tat-taxxa ma jirriżultax fi tnaqqis tal-prezz tal-fjuwils ikkonċernati li jwassal għal prezz inqas minn dak ta’ l-istess fjuwil fl-Italja kontinentali.

               (8)

               Ir-rata mnaqqsa tat-taxxa kemm għall-gażolju kif ukoll għal-LPG tibqa’ ogħla mill-livelli Komunitarji minimi tat-taxxa stabbiliti fid-Direttiva 2003/96/KE.

               (9)

               Il-miżura kkonċernata tapplika biss għat-tisħin ta’ kmamar (kemm għal individwi privati kif ukoll għal negozji); ma tapplikax għal forom oħra ta’ użu kummerċjali ta' dawn il-prodotti.

               (10)

               Instab li l-miżura ma xxekkilx il-kompetizzjoni u ma ttellifx l-operazzjoni tas-suq intern u ma titqiesx inkompatibbli mal-politika Komunitarja dwar l-ambjent, l-enerġija u t-trasport.

               (11)

               Għalhekk, l-Italja għandha tkun awtorizzata, skond l-Artikolu 19(2) tad-Direttiva 2003/96/KE, biex tapplika rata mnaqqsa ta’ taxxa fuq il-gażolju u l-LPG użati għat-tisħin f’ċerti żoni ġeografiċi karaterizzati bil-livell għoli ta’ spejjeż tat-tisħin, kif indikat fl-anness għal din id-deċiżjoni, u dan għandu jkun applikabbli sal-31 ta’ Diċembru 2012.

               (12)

               Għandu jkun żgurat li l-Italja tkun tista’ tapplika, bla ebda xkiel, it-tnaqqis speċifiku msemmi f’din il-proposta segwitu tas-sitwazzjoni eżistenti qabel l-1 ta’ Jannar 2007, taħt l-Artikolu 18 tad-Direttiva 2003/96/KE, li għandu jinqara flimkien ma’ l-Anness II tagħha. L-awtorizzazzjoni mitluba għandha għalhekk tingħata b’effett mill-1 ta’ Jannar 2007,

         ADOTTA DIN ID-DEĊIŻJONI:
   Artikolu 1
   B’hekk l-Italja hija awtorizzata tapplika rati mnaqqsa ta’ taxxa fuq il-gażolju u l-LPG użati fit-tisħin tal-kmamar f’ċerti żoni ġeografiċi karatterizzati mil-livell għoli ta’ l-ispejjeż tat-tisħin, kif spjegat fl-Anness.
   Sabiex jiġi evitat kwalunkwe kumpens żejjed, it-tnaqqis m’għandhux ikun iktar mill-ispejjeż addizzjonali tat-tisħin taż-żoni kkonċernati.
   Ir-rata mnaqqsa għandha tkun konformi mar-rekwiżiti tad-Direttiva tal-Kunsill 2003/96/KE, u b’mod partikolari l-livelli minimi ta’ taxxa stabbiliti fl-Artikolu 9 tagħha.
   Artikolu 2
   Il-konsum f’komuni fiż-żoni msemmija fil-punt 2 jew 3 ta' l-Anness għandu jkun eliġibbli biss sakemm il-komun ikkonċernat ma jkollux netwerk tal-gass naturali.
   Artikolu 3
   Din id-Deċiżjoni għandha tapplika mill-1 ta’ Jannar 2007 sal-31 ta’ Diċembru 2012.
   Artikolu 4
   Din id-Deċiżjoni hija indirizzata lir-Repubblika ta' l-Italja.

      Magħmula fil-Lussemburgu, 7 ta’ April 2008.

            Għall-Kunsill

            Il-President

         R. ŽERJAV

      (1)  ĠU L 283, 31.10.2003, p. 51. Id-Direttiva kif emendata bid-Direttiva 2004/75/KE (ĠU L 157, 30.4.2004, p. 100).

      (2)  Dan id-digriet jaqsam it-territorju Taljan f’sitt żoni klimatiċi (minn A sa F). Il-klassifikazzjoni hija bbażata fuq l-unità ta’ kejl ta’ “gradi tal-ġurnata” li tirrappreżenta t-total tat-temperaturi medji ta’ kuljum matul il-perjodu konvenzjonali ta’ tisħin li jvarjaw mit-temperatura ottima ta’ 20 °C. Iktar ma jkun għoli n-numru li jingħata lil komun, iktar tkun baxxa l-medja tat-temperatura barra matul il-perjodu ta’ tisħin.

      (3)  Iż-żoni klimatiċi li jifdal huma definiti f’termini ta’ “gradi tal-ġurnata” kif ġej: Żona A (inqas minn 600), Żona B (iktar minn 600, iżda mhux iktar minn 900), Żona Ċ (iktar minn 900, iżda mhux iktar minn 1 400) u Żona D (iktar minn 1 400, iżda mhux aktar minn 2 100).

      ANNESS
      Iż-żoni ġeografiċi konċernati minn din id-Deċiżjoni

                  —

                  komuni li jaqgħu fiż-żona klimatika F kif stabbilit bid-Digriet Presidenzjali tas-26 ta’ Awwissu 1993 Nru 412,

                  —

                  komuni li jaqgħu fiż-żona klimatika E kif stabbilit bid-Digriet Presidenzjali tas-26 ta’ Awwissu 1993 Nru 412,

                  —

                  komuni fi Sardinja u fi gżejjer żgħar (il-gżejjer Taljani kollha, ħlief Sqallija).


title: Deċiżjoni tal-Kunsill (UE) 2017/1163 tal-20 ta' Ġunju 2017 dwar il-konklużjoni, f'isem l-Unjoni u l-Istati Membri tagħha, tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

text:
               1.7.2017

               MT

               Il-Ġurnal Uffiċjali tal-Unjoni Ewropea

               L 170/1

         DEĊIŻJONI TAL-KUNSILL (UE) 2017/1163
   tal-20 ta' Ġunju 2017
   dwar il-konklużjoni, f'isem l-Unjoni u l-Istati Membri tagħha, tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 217, flimkien mal-punt (a)(i) tat-tieni subparagrafu tal-Artikolu 218(6) u t-tieni subparagrafu tal-Artikolu 218(8) tiegħu,
   Wara li kkunsidra l-Att tal-Adeżjoni tar-Repubblika tal-Kroazja, u b'mod partikolari t-tieni subparagrafu tal-Artikolu 6(2) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-approvazzjoni tal-Parlament Ewropew (1),
   Billi:

               (1)

               Skont id-Deċiżjoni tal-Kunsill (UE) 2017/75 (2), il-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (“il-Protokoll”) ġie ffirmat fl-15 ta' Diċembru 2016, soġġett għall-konklużjoni tiegħu.

               (2)

               Il-Konklużjoni tal-Protokoll hija s-soġġett ta' proċedura separata fir-rigward tal-kwistjonijiet li jaqgħu fil-kompetenza tal-Komunità Ewropea dwar l-Enerġija Atomika.

               (3)

               Il-Protokoll għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Protokoll tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (3) huwa b'dan approvat f'isem l-Unjoni u l-Istati Membri.
   Artikolu 2
   Il-President tal-Kunsill għandu jinnomina l-persuna jew persuni li jkollhom is-setgħa li jiddepożitaw, f'isem l-Unjoni u l-Istati Membri tagħha, l-istrument ta' approvazzjoni previst fl-Artikolu 7 tal-Protokoll (4).
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, l-20 ta' Ġunju 2017.

            Għall-Kunsill

            Il-President

         H. DALLI

      (1)  Kunsens tas-16 ta' Mejju 2017 (għadu mhux ippubblikat fil-Ġurnal Uffiċjali).

      (2)  Deċiżjoni tal-Kunsill (UE) 2017/75 tal-21 ta' Novembru 2016 dwar l-iffirmar, f'isem l-Unjoni u l-Istati Membri tagħha, u l-applikazzjoni provviżorja tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (ĠU L 12, 17.1.2017, p. 1).

      (3)  It-test tal-Protokoll ġie ppubblikat fil-ĠU L 12 tas-17 ta' Jannar 2017 flimkien mad-Deċiżjoni dwar il-firma.

      (4)  Id-data tad-dħul fis-seħħ tal-Protokoll ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill 2011/17/PESK tal- 11 ta’ Jannar 2011 li temenda d-Deċiżjoni tal-Kunsill 2010/656/PESK li ġġedded il-miżuri restrittivi kontra l-Côte d’Ivoire

text:
               15.1.2011

               MT

               Il-Ġurnal Uffiċjali tal-Unjoni Ewropea

               L 11/31

         DEĊIŻJONI TAL-KUNSILL 2011/17/PESK
   tal-11 ta’ Jannar 2011
   li temenda d-Deċiżjoni tal-Kunsill 2010/656/PESK li ġġedded il-miżuri restrittivi kontra l-Côte d’Ivoire
   IL-KUNSILL TAL-UNJONI EWROPEA
   wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fid-29 ta’ Ottubru 2010, il-Kunsill adotta d-Deċiżjoni tal-Kunsill 2010/656/PESK li ġġedded il-miżuri restrittivi kontra l-Côte d’Ivoire (1).

               (2)

               Fit-22 ta’ Diċembru 2010, il-Kunsill adotta d-Deċiżjoni 2010/801/PESK (2) li temenda d-Deċiżjoni 2010/656/PESK bil-ħsieb li timponi projbizzjoni ta’ viża għal dawk li jxekklu l-proċess ta’ paċi u ta’ rikonċiljazzjoni nazzjonali u b’mod partikolari li huma ta’ theddida għal eżitu tajjeb tal-proċess elettorali.

               (3)

               B’kont meħud tal-gravità tas-sitwazzjoni fil-Côte d’Ivoire, jeħtieġ li jitniżżlu persuni oħra fuq il-lista ta’ persuni li kontrihom hemm imposti miżuri restrittivi li tinsab fl-Anness II tad-Deċiżjoni 2010/656/PESK,

         ADOTTA DIN ID-DEĊIŻJONI:
   Artikolu 1
   Il-persuni msemmija fl-Anness għal din id-Deċiżjoni għandhom jiżdiedu mal-lista li tinsab fl-Anness II għad-Deċiżjoni 2010/656/PESK.
   Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, il-11 ta’ Jannar 2011.

            Għall-Kunsill

            Il-President

         J. MARTONYI

      (1)  OJ L 285, 30.10.2010, p. 28.

      (2)  OJ L 341, 23.12.2010, p. 45.

      ANNESS

         Persuni msemmija fl-Artikolu 1

                  Isem
                  (u psewdonomu possibbli)

                  Karatteristiċi ta' identifikazzjoni

                  Raġunijiet

                  1.

                  Yanon Yapo

                  Allegatament Għassies tas-Siġilli, Ministru tal-Ġustizzja u d-Drittijiet tal-Bniedem
                  Parteċipazzjoni fil-gvern illeġittimu tas-Sur Laurent Gbagbo

                  2.

                  Dogou Alain

                  Allegatament Ministru tad-Difiża u s-Servizz Pubbliku
                  Parteċipazzjoni fil-gvern illeġittimu tas-Sur Laurent Gbagbo

                  3.

                  Emile Guiriéoulou

                  Allegatament Ministru tal-Intern
                  Parteċipazzjoni fil-gvern illeġittimu tas-Sur Laurent Gbagbo

                  4.

                  Charles Désiré Noël Laurent Dallo

                  Allegatament Ministru tal-Ekonomija u l-Finanzi
                  Parteċipazzjoni fil-gvern illeġittimu tas-Sur Laurent Gbagbo

                  5.

                  Augustin Kouadio Komoé

                  Allegatament Ministru tal-Minjieri u l-Enerġija
                  Parteċipazzjoni fil-gvern illeġittimu tas-Sur Laurent Gbagbo

                  6.

                  Christine Adjobi Nebout

                  Allegatament Ministru tas-Saħħa u l-ġlieda kontra l-AIDS
                  Parteċipazzjoni fil-gvern illeġittimu tas-Sur Laurent Gbagbo

                  7.

                  Yapo Atsé Benjamin

                  Allegatament Ministru tal-Kostruzzjoni u l-Ippjanar Urban
                  Parteċipazzjoni fil-gvern illeġittimu tas-Sur Laurent Gbagbo

                  8.

                  Coulibaly Issa Malick

                  Allegatament Ministru tal-Agrikoltura
                  Parteċipazzjoni fil-gvern illeġittimu tas-Sur Laurent Gbagbo

                  9.

                  Ahoua Don Mello

                  Allegatament Ministru tal-Infrastruttura u s-Sanità
                  Parteċipazzjoni fil-gvern illeġittimu tas-Sur Laurent Gbagbo

                  10.

                  N'Goua Abi Blaise

                  Allegatament Ministru tat-Trasport
                  Parteċipazzjoni fil-gvern illeġittimu tas-Sur Laurent Gbagbo

                  11.

                  Anne Jacqueline Lohouès Oble

                  Allegatament Ministru tal-Edukazzjoni Nazzjonali
                  Parteċipazzjoni fil-gvern illeġittimu tas-Sur Laurent Gbagbo

                  12.

                  Angèle Gnonsoa

                  Allegatament Ministru tat-Tagħlim Tekniku
                  Parteċipazzjoni fil-gvern illeġittimu tas-Sur Laurent Gbagbo

                  13.

                  Koffi Koffi Lazare

                  Allegatament Ministru tal-Ambjent, l-Ilma u l-Foresti
                  Parteċipazzjoni fil-gvern illeġittimu tas-Sur Laurent Gbagbo

                  14.

                  Elisabeth Badjo Djékouri
                  konjuġi
                  Dagbo Jeannie

                  Allegatament Ministru tas-Servizz Pubbliku
                  Parteċipazzjoni fil-gvern illeġittimu tas-Sur Laurent Gbagbo

                  15.

                  Charles Blé Goudé

                  Allegatament Ministru taż-Żgħażagħ, it-Taħriġ Professjonali u l-Impjiegi, President tal-Kungress panAfrikan taż-Żgħażagħ u l-Patrijotti (COJEP)
                  Parteċipazzjoni fil-gvern illeġittimu tas-Sur Laurent Gbagbo Ta' min ifakkar: diġà soġġett għal sanzjonijiet mill-2005 mill-Kunsill tas-Sigurtà tan-NU

                  16.

                  Philippe Attey

                  Allegatament Ministru tal-Industrija u l-Iżvilupp tas-Settur Privat
                  Parteċipazzjoni fil-gvern illeġittimu tas-Sur Laurent Gbagbo

                  17.

                  Danièle Boni Claverie (ċittadina Franċiża u Ivorjana)

                  Allegatament Ministru tan-Nisa, il-Familja u t-Tfal
                  Parteċipazzjoni fil-gvern illeġittimu tas-Sur Laurent Gbagbo

                  18.

                  Ettien Amoikon

                  Allegatament Ministru tat-Teknika tal-Informazzjoni u l-Komunikazzjoni
                  Parteċipazzjoni fil-gvern illeġittimu tas-Sur Laurent Gbagbo

                  19.

                  Ouattara Gnonzié

                  Allegatament Ministru tal-Komunikazzjoni
                  Parteċipazzjoni fil-gvern illeġittimu tas-Sur Laurent Gbagbo

                  20.

                  Alphonse Voho Sahi

                  Allegatament Ministru tal-Kultura
                  Parteċipazzjoni fil-gvern illeġittimu tas-Sur Laurent Gbagbo

                  21.

                  Kata Kéké

                  Allegatament Ministru tar-Riċerka Xjentifika
                  Parteċipazzjoni fil-gvern illeġittimu tas-Sur Laurent Gbagbo

                  22.

                  Franck Guéi

                  Allegatament Ministru tal-Isport
                  Parteċipazzjoni fil-gvern illeġittimu tas-Sur Laurent Gbagbo

                  23.

                  Touré Amara

                  Allegatament Ministru tal-Kummerċ
                  Parteċipazzjoni fil-gvern illeġittimu tas-Sur Laurent Gbagbo

                  24.

                  Kouamé Sécré Richard

                  Allegatament Ministru tat-Turiżmu u l-Artiġjanat
                  Parteċipazzjoni fil-gvern illeġittimu tas-Sur Laurent Gbagbo

                  25.

                  Anne Gnahouret Tatret

                  Allegatament Ministru tas-Solidarjetà, ir-Rikostruzzjoni u l-Koeżjoni Soċjali
                  Parteċipazzjoni fil-gvern illeġittimu tas-Sur Laurent Gbagbo

                  26.

                  Nyamien Messou

                  Allegatament Ministru tax-Xogħol
                  Parteċipazzjoni fil-gvern illeġittimu tas-Sur Laurent Gbagbo

                  27.

                  Koné Katina Justin

                  Allegatament Ministru b'delega għall-Baġit
                  Parteċipazzjoni fil-gvern illeġittimu tas-Sur Laurent Gbagbo

                  28.

                  N’guessan Yao Thomas

                  Allegatament Ministru delegat fil-Ministeru tal-Edukazzjoni Nazzjonali responsabbli għall-Edukazzjoni Għolja
                  Parteċipazzjoni fil-gvern illeġittimu tas-Sur Laurent Gbagbo

                  29.

                  Lago Daléba Loan Odette

                  Allegatament Segretarju tal-Istat responsabbli għall-ħajja skolastika u dik tal-istudenti
                  Parteċipazzjoni fil-gvern illeġittimu tas-Sur Laurent Gbagbo

                  30.

                  Georges Armand Alexis Ouégnin

                  Allegatament Segretarju tal-Istat responsabbli għall-Assigurazzjoni tas-Saħħa Universali
                  Parteċipazzjoni fil-gvern illeġittimu tas-Sur Laurent Gbagbo

                  31.

                  Dogo Djéréké Raphaël

                  Allegatament Segretarju tal-Istat responsabbli għall-persuni b'diżabbiltà
                  Parteċipazzjoni fil-gvern illeġittimu tas-Sur Laurent Gbagbo

                  32.

                  Dosso Charles Radel Durando

                  Allegatament Segretarju tal-Istat responsabbli għall-Vittmi tal-Gwerra
                  Parteċipazzjoni fil-gvern illeġittimu tas-Sur Laurent Gbagbo

                  33.

                  Timothée Ahoua N'Guetta

                  Membru tal-Kunsill kostituzzjonali
                  Ipparteċipa fil-validazzjoni ta' riżultati foloz

                  34.

                  Jacques André Daligou Monoko

                  Membru tal-Kunsill kostituzzjonali
                  Ipparteċipa fil-validazzjoni ta' riżultati foloz

                  35.

                  Bruno Walé Ekpo

                  Membru tal-Kunsill kostituzzjonali
                  Ipparteċipa fil-validazzjoni ta' riżultati foloz

                  36.

                  Félix Tano Kouakou

                  Membru tal-Kunsill kostituzzjonali
                  Ipparteċipa fil-validazzjoni ta' riżultati foloz

                  37.

                  Hortense Kouassi Angoran

                  Membru tal-Kunsill kostituzzjonali
                  Ipparteċipa fil-validazzjoni ta' riżultati foloz

                  38.

                  Joséphine Suzanne Touré

                  Membru tal-Kunsill kostituzzjonali
                  Ipparteċipa fil-validazzjoni ta' riżultati foloz

                  39.

                  Konaté Navigué

                  President taż-Żgħażagħ tal-FPI
                  Inċitament għall-mibegħda u l-vjolenza

                  40.

                  Patrice Bailly

                  Konsulent tas-Sigurtà tal-ex President Gbagbo

                  41.

                  Marcel Gossio

                  Direttur Ġenerali tal-Port Awtonomu ta' Abidjan
                  Jikkontribwixxi għall-finanzjament tal-banek tat-tfaddil pubbliku li baqgħu taħt il-kontroll effettiv tal-ex President

                  42.

                  Alphonse Mangly

                  Direttur Ġenerali tad-Dwana
                  Jikkontribwixxi għall-finanzjament tal-banek tat-tfaddil pubbliku li baqgħu taħt il-kontroll effettiv tal-ex President

                  43.

                  Marc Gnatoa

                  Kap tal-FSCO (Front ta' sigurtà taċ-Ċentru-Punent)
                  Kap tal-Milizzja. Atroċitajiet

                  44.

                  Moussa Touré Zéguen

                  Segretarju Ġenerali tal-GPP (Raggruppament ta' Patrijotti għall-Paċi)
                  Kap tal-Milizzja. Atroċitajiet

                  45.

                  Bro Grébé Geneviève

                  President tan-Nisa Patrijottċi tal-Côte d'Ivoire
                  Inċitament għall-mibegħda u l-vjolenza

                  46.

                  Lorougnon Marie Odette

                  Segretarja Nazzjonali tan-Nisa tal-FPI
                  Inċitament għall-mibegħda u l-vjolenza

                  47.

                  Felix Nanihio

                  Segretarju Ġenerali tas-CNCA (Kunsill Nazzjonali tal-Komunikazzjoni Awdjoviżiva)
                  Kompliċi attiv tal-kampanja ta' disinformazzjoni

                  48.

                  Stéphane Kipré

                  Direttur tal-pubblikazzjoni tal-gazzetta Le Quotidien d'Abidjan
                  Inċitament għall-mibegħda u l-vjolenza

                  49.

                  Lahoua Souanga Etienne magħruf bħala César Etou

                  Direttur tal-pubblikazzjoni u kap-editur tal-gazzetta Notre Voie
                  Inċitament għall-mibegħda u l-vjolenza

                  50.

                  Jean Baptiste Akrou

                  Direttur Ġenerali tal-gazzetta Fraternité Matin
                  Inċitament għall-mibegħda u l-vjolenza

                  51.

                  Ġeneral tal-Armata Philippe Mangou

                  Kap Kmandant tal-Armata
                  Pożizzjoni politika favur is-Sur Gbagbo.
                  Ripressjoni tal-movimenti popolari.
                  Appoġġ espliċitu għalll-President Gbagbo waqt iċ-ċerimonja ta' vestiment.

                  52.

                  Kurunell Affro (ġendarmerija)

                  Viċi Kap Kmandant tal-Pulizija
                  Ripressjoni tal-movimenti popolari ta' Frar, Novembru u Diċembru 2010

                  53.

                  Laurent Ottro Zirignon

                  President tal-Kunsill ta' Amministrazzjoni tal-Kumpannija Ivorjana tar-Raffinar (SIR)
                  Jikkontribwixxi għall-finanzjament tal-amministrazzjoni illeġittima tas-Sur Laurent Gbagbo

                  54.

                  Abdoulaye Diallo

                  President tal-Kumpannija Ġenerali tal-Importazzjonijiet u l-Esportazzjonijiet tal-Côte d'Ivoire (SOGIEX SA)
                  Jikkontribwixxi għall-finanzjament tal-amministrazzjoni illeġittima tas-Sur Laurent Gbagbo

                  55.

                  Kassoum Fadika

                  Direttur ta' PETROCI
                  Jikkontribwixxi għall-finanzjament tal-amministrazzjoni illeġittima tas-Sur Laurent Gbagbo

                  56.

                  Djédjé Mama Simone

                  Direttur Ġenerali tat-Teżor
                  Jikkontribwixxi għall-finanzjament tal-amministrazzjoni illeġittima tas-Sur Laurent Gbagbo

                  57.

                  Feh Kessé Lambert

                  Direttur Ġenerali tat-Taxxi
                  Jikkontribwixxi għall-finanzjament tal-amministrazzjoni illeġittima tas-Sur Laurent Gbagbo

                  58.

                  Frédéric Lafont (ċittadin Franċiż)

                  Imprenditur
                  Persuna li tista' tikser l-embargo

                  59.

                  Is-Sinjura Frédéric Lafont née Louise Esme Kado (ċittadina Franċiża)

                  Imprenditriċi
                  Persuna li tista' tikser l-embargo


title: 2013/593/UE: Deċiżjoni tal-Parlament Ewropew tas- 17 ta’ April 2013 dwar l-għeluq tal-kontijiet tal-Aġenzija Ewropea tal-Ferroviji għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/281

         DEĊIŻJONI TAL-PARLAMENT EWROPEW
   tas-17 ta’ April 2013
   dwar l-għeluq tal-kontijiet tal-Aġenzija Ewropea tal-Ferroviji għas-sena finanzjarja 2011
   (2013/593/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ferrovjarja Ewropea għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ferrovjarja Ewropea għas-sena finanzjarja 2011, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-12 ta’ Frar 2013 (05753/2013 — C7–0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tal-29 ta’ April 2004 li jistabbilixxi Aġenzija Ewropea tal-Ferroviji (ir-Regolament tal-Aġenzija) (4), u b’mod partikolari l-Artikolu 39 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0103/2013),

               1.

               Japprova l-għeluq tal-kontijiet tal-Aġenzija Ferrovjarja Ewropea għas-sena finanzjarja 2011;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija Ferrovjarja Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 145.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 164, 30.4.2004, p. 1.

      (5)  ĠU L 357, 31.12.2002, p. 72.


title: Deċiżjoni (UE) 2016/1513 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit tal-Aġenzija Ewropea għas-Sustanzi Kimiċi għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/230

         DEĊIŻJONI (UE) 2016/1513 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit tal-Aġenzija Ewropea għas-Sustanzi Kimiċi għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea għas-Sustanzi Kimiċi għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Sustanzi Kimiċi għas-sena finanzjarja 2014, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0082/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (4), u b’mod partikolari l-Artikolu 97 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A8—0118/2016),

               1.

               Jagħti l-kwittanza lid-Direttur Eżekuttiv tal-Aġenzija Ewropea għas-Sustanzi Kimiċi għall-implimentazzjoni tal-baġit tal-Aġenzija għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għas-Sustanzi Kimiċi, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 131.

      (2)  (ara l-paġna … ta’ dan il-Ġurnal Uffiċjali).

      (3)  ĠU L 298, 26.10.2012, p. 1.

      (4)  ĠU L 396, 30.12.2006, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.